Knausgård: Breivik er uden for det menneskelige | Information\nKnausgård: Breivik er uden for det menneskelige\nDen norske bestsellerforfatter Karl Ove Knausgård har været sommervært i svensk radio. Her forsøgte han at forstå den katastrofe, der ramte alle nordmænd med bombeattentatet og massakren på Utøya\nKarl Ove Knausgård holdt foredrag på Testrup Højskole, da bomben sprang i Oslos regeringskvarter, fortæller han indledningsvist, da han gæster svensk radio som sommervært. Han talte om forholdet mellem virkelighed og litteratur og diskuterede med reference til sit eget kæmpeværk, Min kamp, hvorfor man ikke kunne fremstille den skinbarlige virkelighed litterært. Bagefter, mens han ventede på taxaen, sad han og betragtede billederne af det bombede regeringskvarter i Oslo på tv, men de lignede det utal af ødelæggelsesbilleder, han havde set på hele sit liv. De blev ikke til virkelighed.\nSom næsten alle gik Knausgård ud fra, at det var al-Qaedas værk. Og det var først, da han så massakren på Utøya, det gik op for ham, at der her ikke var tale om fremmede terrorister, men om en blond 'etnisk norsk' mand.\nFjenden er os selv\nKarl Ove Knausgårds diskussion af, hvad virkelighed er, har pludselig fået en helt anden realitet.\n»Virkelighed er det, vi kan tage og føle på. Der findes ingen menneskehed, kun mennesker, de nærmeste, kone, børn, dem man møder i sin hverdag, dem, hvor man kan se lyset i øjnene.«\n»Når man ser en anden i øjnene, ser man ikke et menneske, man ser dette menneske med et navn, en familie, en verden. Dette menneske er en verden.«\nHan ser tv: Statsminister Jens Stoltenberg med det norske flag i baggrunden.\nHavde det nu været al-Qaeda, der stod bag, havde flaget som symbol været entydigt, men da angrebet kom fra Norge selv, var det pludselig ikke enkelt, det var ikke enten med os eller imod os, fjenden var ikke en fremmed, »fjenden var os selv«.\nMen først dagen efter går katastrofens fulde omfang op for Karl Ove Knausgård »med pludselig og vild fortvivlelse. Alt forsvar mod verden forsvandt, 80 børn og unge dræbt, livet udslukt hos dem en efter en, Gud i himlen, lys efter lys i øjnene slukket,« som han siger.\nDet var igen billederne af det kendte, »en lille norsk ø, en lille norsk lysende fjord, fyrretræer, og spredt omkring de døde kroppe,« der vakte indsigten, »politiet var vanligt norsk, ambulancerne var vanligt norske.\nOg Breivik var vanligt norsk. Det var en national tragedie, men ikke som andre katastrofer, det var »en katastrofe i det menneskelige,« siger Karl Ove Knausgård.\nVed mindegudstjenesten i Oslo Domkirke lyder der et skrig, da Stoltenberg oplæser navnene på de omkomne.\n»Et skrig som har lydt i verden, så længe der har eksisteret mennesker. Men skriget kom ikke, da navnene blev læst op, det kom, da dét bestemte navn blev læst op.«\nDet menneskelige er konkret.\nHvordan husker vi navne, spørger Knausgård.\n»Vi husker navnet på ugerningsmanden. Vi husker navnet på Oklahoma-bombemanden, på de ledende nazister, på morderne fra Srebenica, men ikke navnene på ofrene. Der har vi bare tallene, og det skaber afstand. Det var denne afstand, Stoltenberg ophævede, da han nævnte navnene i kirken.«\nOg uden afstand, kan man ikke dræbe, ræsonnerer Knausgård.\n»Ingen kan dræbe et menneske, man ser ind i øjnene, det unikke må ikke ophæves.«\nJøder, muslimer, kan man dræbe, ofre, der er blevet frataget deres identitet. Så er de bare kroppe og tal. Og så forstår vi ikke mere noget.\n»Men for at vi skal forstå, hvad der skete, har I bare brug for et navn og et ansigt.«\nHitler og Breivik\nKnausgård fortæller, at han i vinter har læst Mein Kampf. Det han hæfter sig ved, er, at Mein Kampf er en bog med 'jeg' og 'vi' og 'de', men uden et 'du'. Han har studeret Hitlers liv og noteret sig, at han allerede som ung mistede sine nærmeste, inklusive moren.\n»Hitler var helt alene, han havde ikke nære forbindelser til nogen. Han var ingen, han befandt sig uden for samfundet. Han var død og så kan man gøre hvad som helst.«\nDer er klare paralleller til Breivik. Da Knausgård læste Breiviks manifest, genfandt han det samme paranoide verdensbillede, og ligesom i Mein Kampf findes der ikke et 'du' i Breiviks manifest. Og ligesom Hitler var Breivik alene, udenfor.\n»Breivik er ingen, han er død, og han har været i stand til hvad som helst for at blive noget.«\nMen ikke alt stemmer overens.\n»Breivik skriver på mit sprog, han skriver, at ideologier forhindrer folk i at tænke selv. Det har jeg også skrevet. Han kritiserer Foucault og Adorno. Det har jeg også gjort.«\nForskellen er, at den afgrund, Breivik overskred, var afgrunden mellem, hvad han mente, og hvad han gjorde, konkluderer Knausgård.\n»Dermed satte han sig uden for det menneskelige.«\n»Hvis han indså, hvad han havde gjort, ville han dø. Derfor lever han videre i verden uden for det menneskelige. I den verden, hvor den anden ikke findes.«


// // // Bogblogger.dk – Boganmeldelser på nettet » Peter Harmsen: Sindberg. Den danske Schindler og Nanjing-massakren 1937-38\nForside » Biografi, Industrihistorie\nPeter Harmsen: Sindberg. Den danske Schindler og Nanjing-massakren 1937-38\nSkrevet af Morten Kidal den 7. september 2019 – 06:58Ingen kommentarer\nOp til 2. verdenskrigs udbrud i Europa udspillede der sig en barbarisk krig i Asien, som mange historikere mener er den egentlige start på den verdensomspændende konflikt, der sendte millioner hinsides. I efteråret 1937 angreb japanske styrker den kinesiske by Shanghai, og da den faldt, vandrede tropperne videre med hovedstaden Nanjing.\nDa de kom frem, var flere end 800.000 af byens beboere flygtet, og kun de mindst ressourcestærke var tilbage. Japanerne indledte en massakre, der i mange år prægede landets omdømme. Ledelsen opgav at holde disciplin, og soldaterne gik amok i en voldsrus med summariske og bestialske henrettelser af hundredtusindvis af forsvarsløse civile og gruppevoldtægter på tusindvis af unge såvel som ældre kvinder.\nMidt i dette inferno befinder danskeren Bernhard Arp Sindberg sig. Han er en af de ganske få udlændinge, der er blevet i byen for at føre opsyn med F.L. Smidths næsten færdigbyggede cementfabrik. F.L. Smidth betalte ham fyrsteligt for at markere det udenlandske ejerskab af fabrikken i håbet om, at japanerne ikke overtog fabrikken. Sindberg fik selskab af nogle andre få udlændinge her i blandt en tysker. Dannebrog og flag med hagekort vejede over fabrikken, især fordi Japan og Tyskland havde nære alliancer.\nSkrækslagne kinesere hører om den mærkelige høje og lyshårede dansker og søger til fabrikken i håb om beskyttelse. Sindberg åbner portene for dem, og man mener, at flere end i alt 10.000 flygtninge opholdt sig på området. For bogens forfatter Peter Harmsen er der ingen tvivl om, at Sindberg satte sit liv på spil for at holde japanerne væk fra fabrikkens område. Han parlamenterede, viftede med flaget og bestak japanere med cigaretter og spiritus. På farefulde køreture ind til byen skaffede han forsyninger og formåede at skabe et livsgrundlag for de mange kinesere, der i mere end 100 dage søgte hans beskyttelse.\nSindberg var ikke nem at omgås. Han var hidsig og opfarende og brugte gerne næverne for at afgøre en uenighed. Det var medvirkende til, at han blev fyret, da der faldt ro over forholdene i Nanjing. Efter et kort ophold i Danmark, emigrerede han til USA og var med flåden på missioner under 2. verdenskrig. Han levede et ubemærket liv frem til sin død i 1981, hvor hans heltegerninger i Kina var gået i glemmebogen.\nKinesiske historikere har dog gravet i hans virke, og han regnes nu for at være en helt. I Nanjing er der rejst mindesmærke og den 31. august indvies en statue af ham i hans fødeby Århus under overværelse af dronningen. Men Martens bog får han også nyt liv, og det er en velfortalt og fundamentalt spændende beretning. Ud over en personlig biografi glimrer bogen også over sin erhvervshistorie, idet den giver indblik i mange af de aktiviteter og udfordringer danske og europæiske virksomheder stod over for i Asien.\nPeter Harmsen: Sindberg. Den danske Schindler og Nanjing-massakren 1937-38. Lindhardt og Ringhof. 343 sider


Russian Standard Vodka » Kæmpe udvalg af Russian Standard\nSnack gavekurve under 200,-\nSnack gavekurve fra 200,- til 400,-\nSnack gavekurve over 400,-\nForside » Vodka » Vodkamærker » Russian Standard Vodka\nMoscow 0,5 cl Mule Cup fra Vodka Russian Standard\nCtahoapt Moscow Mule Cup i kobber - kan indeholde ca. 0,5 liter. Koppen er ca. 9 cm høj og 9 cm bred, copper cup.\nMoscow Mule opskrift:\n4 cl Russian Standard Original vodka\nTop med Gosling Ginger Beer\nMoscow Mule Opskrift med Vodka Russian Standard\nDen Perfekte Moscow Mule opskrift:\n2 cl frisk presset lime juice\nEn af de nemmeste opskrifter at lave og smager fantastisk på varm sommerdag eller kold vinteraften. Den klassiske smag af ingefær og vodka er et helt perfekt match.\nTilsæt is og vodka til glasset\nDerefter tilsættes limesaften\nTil sidst toppes drinken op med Gosling Ginger Beer, serveres i et Riedel glas\nPynt drinken med lime\nMoscow Mule Drinksopskrift\nRussian Standard Gold Original Russisk Premium Vodka 70 cl 40%\nRussian Standard Original er den vodka, der sætter standarden for alle andre russiske vodkaer. Autentisk russisk, ægte og af meget høj kvalitet. Produceret i fuld overensstemmelse med den originale opskrift, som blev patenteret af D.I. Mendeleev i 1894. Denne udgave er inspireret af en opskrift fra Peter den Stores tid er denne livlige vodka desuden tilsat ekstrakt af sibirisk rosenrod (golden root), som tilfører den elegante spiritus et strejf af sødme og krydderi. Russian Standard Gold er den perfekte gave til helt særlige lejligheder, idet etiketten på den flot designede flaske er belagt med ægte bladguld\nDestilleri: Russian Standard Gold Vodka\nRussian Standard Imperia Original Russisk Premium Vodka 70 cl 40%\nKombiner den berømte luksus fra datidens russiske imperium med nutidens moderne Rusland og du har Imperia. Det findes simpelthen ikke bedre i Rusland i dag! Ultra ren, krystalklar og fløjlsblød vodka lavet på vinterhvede, blødt gletschervand, destilleret 8 gange og afslutningsvis filtreret igennem krystal kvarts. Autentisk, kraftfuld og smuk.\nDestilleri: Russian Standard Imperia Vodka\nRussian Standard Original Russisk Premium Vodka 70 cl 40%\nRussian Standard Original er den vodka, der sætter standarden for alle andre russiske vodkaer. Autentisk russisk, ægte og af meget høj kvalitet. Produceret i fuld overensstemmelse med den originale opskrift, som blev patenteret af D.I. Mendeleev i 1894.\nDestilleret udelukkende af hvede\nDestilleret flere gange for at opnå ultimativ renhed\nUdelukkende tilsat naturlig og ultra blødt gletschervand\n40% alkohol for en optimal smagsoplevelse\nKulfiltreret for at fjerne alle urenheder\nDestilleri: Russian Standard Vodka\nRussian Standard Platinum Original Russisk Premium Vodka 100 cl 40%\nRussian Standard Original er den vodka, der sætter standarden for alle andre russiske vodkaer. Autentisk russisk, ægte og af meget høj kvalitet. Produceret i fuld overensstemmelse med den originale opskrift, som blev patenteret af D.I. Mendeleev i 1894. Denne udgave er mere rendestilleret, ved produktion af Russian Standard\nPlatinum benyttes den meget kostbare og avancerede sølv-filtrering for at sikre, at selv ikke den mindste urenhed slipper igennem til den færdige vodka\nDestilleri: Russian Standard Platinum Vodka\nRussian Standard Platinum Original Russisk Premium Vodka 70 cl 40%


Råd til forbund efter bitter dag: Sænk prisen - Avisen.dk\nRåd til forbund efter bitter dag: Sænk prisen\nDer var ingen håndsrækning til LO-fagbevægelsen i form af øget fradrag for fagforeningskontingent. En blå finanslov ødelagde den mulighed. Eksperter opfordrer forbund til at gøre noget ved kontingentet alligevel, enten ved at sænke det eller ved at tilbyde forskellige typer af medlemskaber. (Foto: Polfoto)\nDer kom ingen hjælpende hånd til fagbevægelsen i kampen for at fastholde og rekruttere medlemmer. Juster kontingenterne, siger eksperter\n27. november 2013 17:30\nMed en finanslovsaftale klædt i blåt fik fagbevægelsen ikke det eftertragtede højere fradrag for fagforeningskontingent. Dermed er situationen for forbundene status quo. Der er ingen håndsrækning fra politisk hold til at bremse medlemsflugten, og det er en bitter pille at sluge.\n"Man missede en historisk chance her. En rigtig stor del af medlemmerne ser pris som den helt afgørende variabel, og derfor er det her da et hårdt slag for LO-fagbevægelsen," siger professor og arbejdsmarkedsforsker ved Aalborg Universitet Flemming Ibsen til Avisen.dk.\nAftale jager forsikringsfirmaer for 100 mio.\nEn typisk LO-lønmodtager ville være sluppet 100 kroner billigere om måneden. Og selvom det ikke lyder som en formue, så ville signalet i en prissænkning kunne have hjulpet forbundene, siger Flemming Ibsen\n“Bare det psykologiske signal man kunne sende ved at gå ud og sige, at nu bliver det relativt billigere at være medlem af et LO-forbund, ville have stor betydning. Mange af dem, der melder sig ud, er de lavtlønnede med korte uddannelser, og for dem ville det måske reelt betyde noget med de 100 kroner. Så det her er helt sikkert et tilbageslag,” siger Flemming Ibsen.\nI nærheden af "de gule"\nLaust Høgedahl, Ph.d stipendiat fra Center for Arbejdsmarkedsforskning på Aalborg Universitet er enig i, at en mindre prissænkning kunne have affødt en psykologisk effekt. Men han påpeger, at medlemmerne stirrer så meget på pris, at man skal sænke den urealistisk meget, før det vil trække flokke af danskere ind i LO-folden igen.\nRød kæmpe til Johanne: I var kun en tom skal\n“Der er ingen tvivl om, at du skal rigtig langt ned, før det vil batte noget. Du skal helt ned i nærheden af de gule,” siger han til Avisen.dk.\nKristelig fagbevægelse - også kaldet de gule - tilbyder fagforeningsmedlemskab helt ned til 69 kroner om måneden, men så får man også, hvad man betaler for, understreger eksperterne. Til sammenligning kan et medlemskab af et LO-forbund koste op mod 500 kroner om måneden.\nProfessor ved Aalborg Universitet Henning Jørgensen mener dog, at en prissænkning på blot 100-200 kroner ville gøre en forskel for forbundenes evne til at tiltrække og fastholde medlemmer og understreger, at de fleste godt ved, at man ikke får meget fagforening for 49 kroner om måneden.\n“Men alternativet lige nu er at give det tidobbelte. Jeg tror, de 100-200 kroner ville gøre det mere spiseligt,” siger han.\nS vil afskaffe fradrag for gule fagforeninger\nMen der var ingen håndsrækning fra Christiansborg i denne omgang. Og faktum er, at fagbevægelsen må se i nye retninger, hvis man helt skal bremse medlemsflugten, påpeger eksperterne. Både Flemming Ibsen og Laust Høgedahl peger på differentieret medlemskab som en mulighed.\n- Man bør kigge nøjere på forskellige typer af medlemskaber til forskellige typer medlemmer, siger Flemming Ibsen.\nNogle mener nemlig ikke, at de har brug for hele pakken af det sikkerheds- og serviceapparat som forbundene tilbyder.\n“Det vil give god mening at se på differentieret medlemskab. Der kunne for eksempel være et særligt kontingent til dem, der mener, de godt selv kan lave en aftale med chefen uden at være omfattet af en kollektiv overenskomst,” siger Laust Høgedahl.\nGratis fagforening til ledige på kontanthjælp\nLandets næststørste fagforbund HK, der på blot fire år har mistet 35.000 erhvervsaktive medlemmer, siger, at man allerede er gået ned af den vej.\n“Vi har allerede forskellige typer af medlemskaber. Det er for eksempel gratis for unge under 25 år at være medlem, vi har et andet medlemskab til deltidsansatte og så videre, så det er et rum, vi har været inde i flere gange,” siger formand Kim Simonsen til Avisen.dk.\nHan afviser pure at HK kan sænke prisen på kontingentet.\n“HK har de samme omkostninger, uanset om vi sænker kontingentet eller ej, og vi har allerede holdt væsentligt igen. Hvis man sammenligner os med de gule, så sammenligner man æbler og pærer. De gule er forretninger, vi er foreninger, og hvis vi skal kæmpe mod social dumping, styrke indsatsen for at skaffe praktikpladser og alt det andet, ja så kan vi ikke gøre det billigere.”


Sæt tid af til at prioritere din søvn - især i tider hvor du i forvejen er stresset. Det er altså tiden efter ægløsning og før menstruation, at vi har. Ægløsning hvor længe free dating dk - abdominal hysterektomi Når du har menstruation, stiger dit energibehov, så du føler dig ekstra sulten. Hvor lang tid varer ægløsning dating billetmærke samt hvor lang tid din menstruationscyklus plejer at være, og derved få den. er Badoo dating danmark Favrskov, Ægget bliver frisat ægløsning ca 14 dage efter 1. Niklas luhmann tillid hvad koster dating dk · Udflåd efter ægløsning free dating sites in. Hvor lang tid varer ægløsning dating billetmærke samt hvor lang tid din menstruationscyklus plejer at være, og derved få den. er Badoo dating danmark Favrskov, Ægget bliver frisat ægløsning ca 14 dage efter 1. Niklas luhmann tillid hvad koster dating dk · Udflåd efter ægløsning free dating sites in. Ægløsning hvor længe free dating dk - abdominal hysterektomi Når du har menstruation, stiger dit energibehov, så du føler dig ekstra sulten. Gravid trods menstruation free dating dk, Han vil for det første bare lige ÆGLØSNING HVOR LANG TID GOLF DATING SITES, Mit eneste.\nBilen:: Tid fra ægløsning til menstruation free dating dk\nMenstruation 1 dag gravid Kerteminde 998\nKønsroller slet profil single dk Er din cyklus for eksempel kort på 21 dage, og har du menstruation i en uge, og har du ubeskyttet sex i magt youdat af den uge, så vil du i realiteten godt kunne bære rundt på produktive sædceller i op til 72 timer og dermed ramme lige dér, hvor din krop er modtagelig for dem. Du kan også få bedre overblik over dine problemer, så de virker mere overskuelige og overkommelige. Disse shorts er blandt favoritterne. Vi kan ikke blive gravide, når vi har menstruation. Du skal have en kort cyklus, som tæller fra den første dag du bløder til næste gang, du bløder igen, eller en meget lang menstruationsperiode.\nTid fra ægløsning til menstruation free dating dk Ønsker barn - Alternativ behandling. Jeg føler jeg slog mit barn ihjel. Hjælp til flere børn. Men hvis du drikker en del alkohol, kan det give dig endnu flere humørsvingninger, og når du har tømmermænd, bliver det heller ikke bedre. Lige op til ægløsningen produceres op til 30 gange mere slim end efter ægløsningen.\nTid fra ægløsning til menstruation free dating dk 350\nTid fra ægløsning til menstruation free dating dk 818\n0 responses to “Tid fra ægløsning til menstruation free dating dk”


Kommentatoren, ideologen og virkeligheden\nKommentatorer, der ser på politikernes omdømme, snarere end på deres politik, er et problem.\nDen politiske debat i Danmark er plaget af to grupper; kommentatorerne og ideologerne. Derfor får vi ingen vederhæftig samfundsdebat, og derfor bliver den politiske styring af det danske demokrati vanskeligt. Det er en af grundene til, at vi står midt i en økonomisk krise. Vi er selvfølgelig langt fra så hårdt ramt som en række af de sydeuropæiske lande, der er på fallittens rand, delvist er sat under administration og delvist har overladt regeringsførelsen til teknokrater. Men der er også faresignaler her i landet. Journalister og politikere, der burde være de ærværdigste deltagere i debatten, bliver i stort set alle troværdighedsmålinger placeret i bunden sammen med brugtbilsforhandlere og ejendomsmæglere. Man bliver mere populær på gyldne løfter og skattestop end på at lave nødvendige reformer af velfærdsstaten. Man skal være en verdensfjern retoriker uden forbindelse til samfundets realiteter for ikke at kunne se faresignalerne.\nKommentatorerne interesserer sig ikke for samfundets problemer, men for det politiske spil. Det er tydeligt og markant udtrykt af en af kommentatorkorpsets stjerner, TV2’s politiske redaktør Henrik Qvortrup, der for nogle år side udtalte:\nBlandt dem får man ikke prestige som politiker ved at løse landets problemer, men ved smarte udmeldinger og gevinst i Gallup. Anders Fogh Rasmussen og hans skattestop faldt de næsegrus for, mens det, at 00’ernes højkonjunktur ikke blev brugt til nødvendige reformer, blev overset. Poul Nyrup Rasmussens regering lavede en lang række reformer af samfundet, men kommentatorerne så mest en cykelhjelm, der var et par numre for lille. Med den plads kommentatorerne får i både trykte og elektroniske midler, at de blevet et åbenbart problem for den politiske styring af vort samfund og for den demokratiske debats seriøsitet.\nDødt ideal om samarbejde\nDet andet problem er, at politikere, der bliver grebet af spillet og så begynder at interessere sig mere for deres partis interesser end for landets. Sådan har det selvfølgelig til en vis grad altid været, men med kombinationen af en kommentatorstyret presse og nogle fasttømrede blokke har det antaget et faretruende omfang. Det gamle – nu afdøde – ideal om det samarbejdende folkestyre hindrede tidligere partiegoismen i at få et for katastrofalt omfang; i et flerpartisystem med en seriøs presse var der klare grænser for, hvor partiegoistisk man kunne tillade sig at opføre sig.\nAlt dette blev tydeligt illustreret forleden uge i to kronikker her i avisen om Fogh Rasmussens periode. Niels Krause-Kjærs d. 17. juli og Søren Pinds d. 19. juli. I begge kronikker ser man disse 'branchers' forhold til virkeligheden tydeligt illustreret. Og det selv om Krause-Kjær plejer at være en af de mest seriøse kommentatorer og Søren Pind en af de mindst partitro politikere.\nPointet i Krause-Kjærs kronik er, at der er ved at opstå en erkendelse af, at Fogh Rasmussen måske ikke fik lavet de reformer, der burde være lavet, og at han derfor måske ikke var så stor en statsminister, som pressen var tilbøjelig til at tro, når de var til pressemøde med ham. Derved ligner han H.C. Hansen, som ifølge Søren Mørch også falmede, efterhånden som tiden er gået. Vurderingen af de to statsministre overlades altså helt til deres omdømme.\nMan kunne jo også se på, hvad de faktisk udrettede. Ser man her på H.C. Hansens periode, så er der næppe nogen grund til at nedskrive hans ry. Han var kun statsminister i de 5 år fra 1955 til 1960, men det er en periode der stadig står som en af de store succesperioder i dansk økonomi og politik. Der blev lavet store reformer; i 1956 blev den almindelige folkepension indført, og i 1958 fik vi en skolereform, der afskaffede mellemskolen, der nok havde været en succes i sig selv, men som medførte en skarp deling mellem ”bogligt begavede” og ”praktisk begavede” i 11-års alderen. Med liberaliseringer og forbedringer af afskrivningsreglerne blev trekantsregeringen fra 1957-60 den regering, der lagde grunden til 1960’ernes højvækstperiode. Det er klart, at succesen ikke alene var H.C. Hansens fortjeneste, men det var ham, der gav plads til den uortodokse socialdemokratiske økonom Viggo Kampmann og de drevne radikale ministre Bertel Dahlgaard og Jørgen Jørgensen, og som holdt sammen på en trekantsregering med tre vidt forskellige partier, hvis eneste fælles udgangspunkt fra starten var ønsket om højere jordskatter. Ser man på den faktiske historie står H.C. Hansens periode i dag stadig som toppen af det samarbejdende folkestyre og som et typeeksempel på økonomisk ansvarlighed. En politik, der ikke leflede for det kortsigtede populære, hvilket specielt viste sig ved storkonflikten i 1956, hvor et forkastet mæglingsforslag ophævedes til lov. Med flere hundrede tusinder af vrede demonstranter på Slotspladsen skal H.C. Hansen have erklæret ”Mig skal de ikke pisse på”.\nKrause-Kjærs kritik af Fogh Rasmussen for ikke at have lavet de nødvendige reformer, mens tid var, forekommer oplagt, og jeg har selv fremført den for et par år siden. Men her er der ingen grund til at se indsatsen på afstand for at se problemerne; alle de reformer, Lars Løkke og Helle Thorning Smith har lavet under de seneste års lavkonjunktur, havde det været langt mere hensigtsmæssigt at gennemføre, mens der var højkonjunktur. Det er vigtigt at øge arbejdsudbuddet, men det havde unægtelig været langt mere oplagt i Foghs periode, hvor der var mangel på arbejdskraft end nu, hvor vi har en betydelig arbejdsløshed. Og fagfolk advarede fra starten. Jeg husker Nationaløkonomisk Forenings Koldingfjord-møde i 2002, hvor Fogh Rasmussen prøvede at sælge sin ”kontraktpolitik”, og den gamle vismand Anders Ølgaard udtrykte sin frygt for, at kontraktpolitikken ville forhindre nødvendige reformer. Et skattestop uden styr på udgifterne kan næsten kun føre til ulykker. Letsindige valgløfter er altid kritisable, men det er trods alt bedre at blive klogere end at prøve at fastholde uansvarlige løfter. Adskillige kommissioner redegjorde næsten enslydende for de nødvendige reformer, men det blev først efter Fogh Rasmussen havde forladt dansk politik, der kom gang i reformerne. At Fogh Rasmussen overlod store problemer til sine efterfølgere, var klart for mange allerede lang tid før han rejste til NATO – det er da altid noget, at alle de højt estimerede kommentatorer nu er ved at opdage det.\nSøren Pind burde kunne huske\nSøren Pind forsvarer Fogh med, at det kræver tid at ændre holdningen til en socialdemokratiske velfærdsstat, som vi ikke har råd til. Foghs indsats gødede jorden og muliggjorde dermed efterfølgernes reformer. Der er imidlertid intet historisk belæg for at se de sidste årtiers politik som en kamp mellem et reformivrigt Venstre og nogle betonsocialdemokrater. Den danske velfærdsstat toppede på mange måder lige før oliekrisen i 1973-74. Arbejdsløshedsunderstøttelsens højde i forhold til gennemsnitslønnen har for eksempel været faldende siden. Mange af de store udgiftskrævende reformer blev i virkeligheden lavet af VKR-regeringen 1968-1971, blandt andet socialminister Nathalie Linds (V) store socialreform fra 1970. Nyrup Rasmussen og nu Helle Thorning-Schmidt har også lavet væsentlig flere reformer af den danske velfærdsstat og det danske arbejdsmarked end Fogh Rasmussen. Det var jo heller ikke sådan at Fogh Rasmussen argumenterede energisk for reformer – tværtimod understregede både VK-regeringen og Dansk Folkeparti, at de var velfærdsstatens sande beskyttere. Liberale reform-teser blev slået hårdt ned; det burde i hvert fald Søren Pind kunne huske.\nKunne vi dog ikke snart få en politisk debat, der interesserede sig for realiteterne, og ikke for det politiske spil, og nogle politikere, der ikke prøvede at opbygge kunstige modsætninger. Engang var det samarbejdende folkestyre et centralt plusord og blokpolitik et skældsord. Kunne vi komme tilbage til den situation, ville Danmark stå væsentligt stærkere i den internationale konkurrence. Men det kræver nok kommentatorer, der også interesserer sig for at se i finanslovsforslag, og politikere med en kombination af grundfæstede holdninger og en forhandlingsvillig løsningsorientering, som vi har haft i Thorkil Kristensen, H.C. Hansen, Viggo Kampmann, Nyboe Andersen, Palle Simonsen, Poul Schlüter for blot at nævne nogle af de ikke helt aktuelle. I dag minder mange af debatterne jo mest om studenterforeningspolitikkens gensidige drilleri.\nDenne kronik er tidligere blevet bragt i Berlingske Tidende.


Egedals undergrund får unikt monument – Egedal Konservative Vælgerforening\n← Demokrati er ikke en selvfølge\nTanker ved en budgettid… →\n– nationalt panoptikon ved Kong Svends Høj\nVi har altid vidst, at flere af vore områder arkæologisk set hører til blandt de mest interessante i Danmark. Det er rituelle landskaber, hvor vore forfædre har dyrket deres religion for at sikre god vækst og et godt liv. Nu får vi et synligt bevis for det. Kulturstyrelsen og Mærsk-fonden har udpeget området ved Kong Svends Høj og Værebro Ådal ud til Veksø som et af Danmarks mest storslåede arkæologiske landskaber. Nogle af Danmarks største fund er kommet for dagens lys i dette begrænsede område: Veksø-hjelmene, 163 genstande, pålstave og spydspidser ved Smørumovre, Maglehøjfundet med 10 store flintøkser ved Smørumovre, Venus fra Veksø, 13 flintøkser ved Sigersdal, wendelringen ved Schæfergården, to guldarmringe ved Værebro Å, hjortetakøkse med ornamenter ved Veksø, menneskeofringen i Sigersdal Mose, Snydebro vadested og meget, meget mere – en sand skattekiste.\nDe store fund bliver markeret med et panoptikon, der betyder ”et sted, hvor man kan se alt”. Det bliver placeret på den vestlige side af Kong Svends højdedraget med udsigt over ådalen og opført i beton med en tørvelignende overflade, da det især var tørvegravningen, som åbenbarede disse fantastiske skatte for os. Det danner en halvcirkel, og når man fx ser mod Maglehøj, vil de ti stenøkser kunne ses skabt i en 100% præcis gengivelse. Det samme med de ni øvrige helt store fund.\nInformative skilte og vejvisere vil åbne landskabet, så man kan gå rundt i landskabet og se og læse om, hvor og hvad der er blevet fundet på de enkelte steder. Den skjulte undergrund bliver åbenbaret!\nMærsk har arbejdet i Danmarks undergrund efter olie, og fonden vil med dette initiativ vise, at undergrunden altid er værdifuld – i dette tilfælde med hensyn til vores historie og kulturarv. Det bliver første gang, at der bygges et sådant panoptikon i Danmark, og der er ingen tvivl om, at det vil skabe interesse overalt i den arkæologiske og historiske verden – både ude og hjemme.\nDet samlede resultat bliver til i et tæt samarbejde mellem Kulturstyrelsen, Kroppedal Museum, GYS Arkitekter og Egedal Kommune. Det var en stor dag for mig, da jeg modtog opringningen med besked om, at dette fantastiske område var blevet udpeget til at være et af de største fundsteder i Danmark, og at det ville blive markeret med et imponerende panoptikon. I skrivende stund ser det ud til, at indvielsen vil finde sted torsdag, den 9. oktober kl. 14:30-16:00 på stedet vest for Kong Svends Høj.\nThis entry was posted in Jens Jørgen Nygaard. Bookmark the permalink.


Det traditionelle 3-stjernede Hotel Zaguan Del Darro ligger i et shopping-område, få minutter fra Granada Cathedral, Alhambra og Arab Baths .\nHotel Zaguan Del Darro tilbyder en visning af en fantastisk udsigt til sine gæster.\nHotel Zaguan Del Darro tilbyder 13 gæsteværelser, som er indrettede med en minibar, en værdiboks, tv med mange kanaler, klimaanlæg med individuel styring og en balkon med alle seværdigheder i Granada inden for nem adgang. De omfatter også private badeværelser udstyret med et badekar, en hårtørrer og en bruser.\nGæsterne vil finde sig selv i 20 minutters spadseretur fra Granada togstation. Granada lufthavn kan man komme med bil.\nHotel Zaguan Del Darro tilbyder døgnåben reception, concierge-service og tøjvask.


SF Haderslevs valgprogram | Socialistisk Folkeparti\nSFs vision for Haderslev kommune side 3\nBørn, unge og familien: side 5\nFolkeskolen side 6\nSkolefritidsordning (SFO) side 7\nÆldre, handicappede og psykiatri: side 8\nKultur- og fritidsområdet: side 9\nUnge i fritiden\nBeskæftigelsesområdet: side 10\nBegrænsninger i erhvervsevnen\nIntegration side 11\nSundhed og forebyggelse side 12\nKommuneplanlægning, trafik og miljø side 13\nMiljø side 14\nKommunal økonomi og erhvervspolitik: side 15\nErhvervspolitik og erhvervsfremme\nOm SF-Haderslev. side 16\nKontakt til SF Haderslev side 17\nSFs kandidatliste side 18\nSFs vision for Haderslev Kommune.\nSF vil arbejde for, at Haderslev fremstår som en foregangskommune, der prioriterer gode pædagogiske tilbud i kommunens daginstitutioner, gode undervisningsforhold i skolerne, god ældrepleje, større social lighed, aktivt forenings- og kulturliv og et renere miljø højt.\nDerved skabes en kommune, som bliver et attraktivt bosætningssted for såvel borgere som virksomheder.\nHaderslev Kommunes borgere skal have gode muligheder for at trives hele livet.\nAt skabe optimale opvækstvilkår for alle børn i såvel familien som i kommunens institutioner (dagpleje, daginstitution og skole) er den bedste garanti for, at børnene opnår optimal trivsel og som voksne blive harmoniske og tilfredse borgere.\nFor SF er børneområdet derfor et højt prioriteret indsatsområde.\nHaderslev Kommune skal være et uddannelsescentrum. SF vil være med til at skabe en kommune med en bred vifte af uddannelsestilbud. Uddannelse betyder personlig udvikling for den enkelte og er en investering i fremtiden og fællesskabet.\nHaderslev Kommune skal have åbenhed i de kommunale beslutninger.\nEnhver borger skal have mulighed for indsigt og medinddragelse i kommunens beslutninger.\nKommunens servicetilbud skal have en tilpas decentral struktur med udpræget grad af brugerstyring.\nSF ønsker størst mulig åbenhed i det kommunale system, og derfor skal det kommunale demokrati have gode vilkår for at udvikle sig. Flere diskussioner og beslutninger fra udvalgene skal i byrådssalen. For at fremme en levende debat skal de politiske udvalg konstant have for øje at give borgerne størst mulig indflydelse.\nDe årlige budgetvedtagelser skal foregå i fuld åbenhed, så borgerne kan se, hvad der prioriteres højt, og hvor der skæres i de kommunale budgetter.\nHaderslev Kommune skal være en kommune, hvor alle borgere oplever sig mødt ligeværdigt.\nSF vil en kommune med en stærk social profil. SF vil gå forrest i arbejdet med at skabe en kommune, hvor der er lige muligheder for alle, både socialt og økonomisk.\nDet enkelte menneske skal have størst mulig indflydelse på eget liv. Alle borgere skal behandles med værdighed og respekt for den enkeltes forudsætninger.\nHaderslev Kommunes sociale indsats skal være i top, og derfor vil SF arbejde for forebyggelse. Problemer skal løses inden de udvikler sig til gene for både det enkelte menneske og for kommunen.\nHaderslev Kommune skal være en kommune med et renere miljø til alles bedste.\nDet omgivende miljø skal være rent, sundt og giftfrit.\nSF ønsker at arbejde helhedsorienteret og vil derfor forene social ansvarlighed og miljøbevidsthed.\nSF vil arbejde for en miljøvenlig kommune, der både er bevidst om borgernes sundhed og naturens balance. Derfor skal vi være opmærksomme på forurening af enhver art.\nHaderslev Kommune skal være en god arbejdsplads for den vigtigste ressource, medarbejderne.\nDerfor skal der arbejdes for at fastholde personalet, bl.a. ved udvikling, relevant efteruddannelse og størst mulig indflydelse på egen arbejdssituation. En høj grad af tillid og mindre kontrol bør være nøgleord i kommunens personalepolitik. Kommunens ledere skal i størst muligt omfang involvere medarbejderne i beslutningsprocesser.\nHaderslev Kommune skal udnytte sine muligheder, så eksisterende og kommende arbejdspladser kan styrke kommunen og dermed borgerne.\nKommunen har et vækstpotentiale, og med gode serviceydelser over for børn og unge, god infrastruktur og transportmuligheder, gode fritids- og kulturtilbud og en aktiv miljøpolitik vil det tiltrække tilflyttere og attraktiv arbejdskraft for virksomhederne.\nDet danner grundlag for nye arbejdspladser, en styrket offentlig service og social indsats.\nSamtidig ligger kommunen midt mellem vækstcenteret Trekantsområdet og grænsen - porten til Europa. Derfor skal kommunen arbejde aktivt for at tiltrække nye virksomheder og nye arbejdspladser.\nSF vil en kommune der udligner sociale og økonomiske skel\nog sikrer lige muligheder for alle.\nBørn, unge og familien.\nBørneområdet er en af de allervigtigste opgaver for kommunen. At skabe optimale opvækstvilkår for børn, såvel i familien som i kommunens institutioner (dagpleje, daginstitution og skole), er den bedste garanti for, at børnene som voksne bliver harmoniske og tilfredse borgere. Ved at give børn en god skolegang og uddannelse, forbedres deres muligheder for at finde et godt job senere hen.\nBørneområdet bliver i fremtiden et vigtigt konkurrenceparameter i forhold til at tiltrække nye beboere og skatteborgere til kommunen. Gode daginstitutioner, skoler og fritidstilbud er noget af det første unge forældre ser på, når de skal beslutte, hvor de vil bo. Derfor er børneområdet for SF et højt prioriteret indsatsområde. Børn i Haderslev kommune skal føle sig værdsatte og have gode vilkår. Det vil betyde, at de som voksne vil føle sig værdsatte og blive selvstændige og selvsikre borgere.\nNogle børn er udsatte for omsorgssvigt i deres hjem. Her er det vigtigt, at kommunen har et beredskab, der hurtigt og kvalificeret kommer disse børn til hjælp – enten i form af støtte til hjemmet, så børnene kan blive boede hjemme eller ved at sikre børnene trygge opvækstvilkår, selv om det skal foregå uden for deres eget hjem.\nSundhedsplejen er en vigtig del af det lille barns gode start i livet. Særligt i familier, som har vanskeligt ved at klare forældrerollen, er det vigtigt, at sundhedsplejersken kommer hyppigt på besøg og giver råd og vejledning.\nSundhedsplejen er en del af de rådgivende teams, som SF har været med til at oprette i distrikterne. Det betyder, at sundhedsplejen sammen med andre fagfolk er tæt på de enkelte familier og lettere opdager, når der er behov for støtte og hjælp.\nDaginstitutioner og dagpleje:\nDagpleje og daginstitution er en væsentlig del af de 0 - 6-årige børns hverdag. Derfor skal der være gode fysiske rammer og et kvalificeret pædagogisk indhold i kommunens tilbud på disse områder.\nFor de 0 – 3-årige skal kommunen have såvel dagplejepladser som vuggestuepladser, så forældrene kan vælge mellem disse to tilbud. SF vil udbygge antallet af vuggestuepladser, idet disse efterspørges hyppigere af forældrene i dag end tidligere. Samtidig skal der være en geografisk god spredning af dagplejepladser og institutioner, så forældre altid kan benytte et tilbud forholdsvis tæt på deres bopæl.\nDa SF sad i Byrådet i forrige periode var vi med til at starte en forbedring af de fysiske rammer i daginstitutionerne. SF vil også i den nye valgperiode arbejde for, at der bliver bygget nye tidssvarende institutioner til erstatning for udtjente institutioner. Dette vil ske over en længere årrække, efterhånden som der bliver økonomi til det.\nFor SF er fysisk udfoldelse og sund kost vigtig i daginstitutionerne. Derfor ser SF gerne, at der i daginstitutionerne bliver mulighed for at give børnene et gratis dagligt sundt og gerne økologisk måltid mad – fremstillet i daginstitutionen. Ligeledes vil SF arbejde for, at kommunen har et eller flere ”udesteder”, hvor børnene på skift kan komme ud i naturen og gå på opdagelse.\nSF ønsker såvel kommunale som selvejende daginstitutioner med så god kvalitet i rammer og indhold, at der ikke er grundlag for at etablere nye private institutioner.\nForældrebetaling til daginstitutioner skal være blandt landets billigste. Det vil fremme tilflytning af unge børnefamilier og dermed med til at forbedre kommunens skattegrundlag.\nSF er imod de borgerliges ønske om at indføre tidlig SFO, hvor de ældste børnehavebørn bliver passet i SFO i 3-6 måneder, før deres skolestart. SFO har ringere personalenormering end daginstitutionerne. Det er ikke børnene, der skal lægge ryg til denne spareøvelse.\nSF ser positivt på de ændringer af folkeskolen, som nu er aftalt i den nye Folkeskolereform.\nBedre sammenhæng i børnenes skoledag. Bedre tid til fordybelse og tid til at arbejde med temaer. Mere fokus på fysisk udfoldelse. Bedre sammenhæng mellem skole og SFO. Det er tiltag, som på sigt vil give skolen et kvalitetsløft og især være til fordel for de svageste elever. Vi er opmærksomme på, at der givetvis er behov for visse justeringer af reformen på baggrund af de erfaringer der gøres med den.\nEn forudsætning for at Folkeskolereformen lykkes er, at personalet får gode arbejdsvilkår. SF mener, at lærerne i Haderslev Kommune har et for højt undervisningstimetal. De skal have mere tid til forberedelse, så de kan levere god undervisningskvalitet. SF går ind for, at der skal indgås en lokal arbejdstidsaftale med lærernes faglige organisation. Aftalen skal også give plads til individuelle aftaler på den enkelte skole.\nSF ser gerne, at pædagoger og evt. andre faggrupper bliver en del af undervisningsmiljøet på skolen. Lærerne skal stå for undervisningen, og pædagoger og andre faggrupper kan i forbindelse med undervisningen tage sig af nogle mere sociale og personlige områder i forhold til eleverne.\nSF vil have en klasseloftstørrelse på max. 24 elever. Vi vil stræbe efter nogenlunde ensartede klassestørrelser på 20-24 elever. I dag har vi klasser med kun 14-15 elever og mange klasser med over 27 elever. Det skal der arbejdes på at få ændret.\nØget inklusion i skolen vil SF støtte op om. Men der skal skabes vilkår for at kunne gøre det. Derfor skal besparelser på specialundervisningen overføres til at give støtte til elever i normalklassen – f.eks. ved dobbelt lærerbemanding i nogle af timerne, eller ved at pædagoger støtter i undervisningen.\nSF har været initiativtager til at oprette ungeuniverserne på fire af kommunens skoler. Baggrunden har været, at vi skulle forbedre mulighederne for at ruste de unge til at gennemføre en ungdomsuddannelse. Ved at samle alle vore 7.-9. klassers elever på 4 skoler med typisk 6-8 spor pr. årgang er der skabt forbedrede muligheder for, at lærerne kan skabe gode faglige miljøer, hvor fagligheden og undervisningskvaliteten bliver styrket, ligesom eleverne får større udbud af valgmuligheder og muligheder for at skabe spændende fritidsaktiviteter på skolen efter skoletid.\nEn større sammenhæng og glidende overgange mellem skolens og ungdomsskolens tilbud vil også fremme sammenhængen mellem de unges skolegang og deres fritidsaktiviteter.\nMange af vore skoler trænger til at blive renoveret og moderniseret. Dette behov vil også være der i mange år fremover. Derfor er det vigtigt, at der på kommunens anlægsbudget afsættes penge hvert år til skolemoderniseringer. Det borgerlige flertals skrabede anlægsbudgetter er med til at fastholde gamle og usunde bygninger. Derfor skal der afsættes flere penge i kommunens anlægsbudget.\nI takt med stigende krav til lærernes kompetencer i forhold til undervisning er der også behov for at bruge flere ressourcer på efteruddannelse. Det vil SF prioritere højt.\nHaderslev kommune har dygtige og engagerede lærere. SF vil arbejde for, at man fra politisk side anerkender lærernes arbejde og derigennem er med til at styrke lærernes anseelse.\nSF vil arbejde for en bedre sammenhæng mellem skole og SFO. Lærerne og SFO-personalet skal styrke deres samarbejde omkring det enkelte barn, og SFO-pædagogerne skal i et vist omfang inddrages i undervisningsdelen, f.eks. i forhold til bestræbelserne på at fremme inklusion af elever med indlæringsvanskeligheder.\nI takt med, at eleverne får flere undervisningstimer skal forældrebetalingen til SFO nedsættes. Samtidig skal der arbejdes på, at SFOs lokaler og aktiviteter i princippet kan findes over hele skolen og delvist også i lokalsamfundet. SF ser gerne samarbejdet mellem SFO og idrætsforeninger og andre foreninger styrket.\nUdsatte børn og familier:\nDet må konstateres, at nogle familier er i så store vanskeligheder, at de har svært ved at tage vare på deres børn. Derfor skal kommunen have et beredskab, som dels kan gå ind og støtte og vejlede disse familier, eller, hvis det ikke er tilstrækkeligt, kan tage vare på børnene i stedet for forældrene.\nVia den fremskudte indsats, som SF var medinitiativtager til, har kommunen et tværfagligt beredskab, hvor fagfolk placeret decentralt i kommunen arbejder sammen om at hjælpe disse børn og familier. Denne indsats skal udbygges, idet en hurtig indsats også er ensbetydende med, at indsatsen ofte ikke behøver blive langvarig og dyr.\nKommunen skal have aftale om pladser hos gode familieplejer, på socialpædagogiske opholdssteder eller på døgninstitutioner til de børn, som ikke kan bo i eget hjem. Ofte er det dyre foranstaltninger, men for disse børn gælder, at de aldrig må blive et mål for besparelser. Det skal altid være det bedst egnede tilbud til det enkelte barn, der vælges – uanset omkostningen.\nØget samarbejde mellem de sønderjyske kommuner på dette område vil styrke specialiseringen og dermed muligheden for de bedste løsninger for de udsatte børn og unge.\nDet specialiserede område har gennem en lang årrække været underbudgetteret. SF vil arbejde for, at dette område fremover får et realistisk og dækkende budget.\nUfaglærte jobs forsvinder mere og mere, når virksomheder flytter deres produktion til udlandet. Derfor er det vigtigt, at de unge efter folkeskolen får en ungdomsuddannelse, der giver adgang til enten en erhvervsuddannelse, en mellemlang uddannelse eller en videregående uddannelse.\nForberedelsen til og valget af ungdomsuddannelse skal ske i Folkeskolens Ungeuniverser. Derfor er det vigtigt, at samarbejdet mellem Folkeskolen og ungdomsuddannelserne styrkes. Ungdommens Uddannelsesvejledning (UU) skal fungere som brobygger til ungdomsuddannelserne. For mange vælger i dag gymnasiet. Derfor skal vejledningen omkring de erhvervsfaglige uddannelser vægtes højere.\nSF anser det for vigtigt, at erhvervslivet inviteres ind i Folkeskolen for at bidrage til, at eleverne får et indblik i erhvervslivets jobmuligheder og krav til den kommende arbejdsstyrke.\nSF vil arbejde for, at der bliver gratis psykologhjælp til unge med store personlige problemstillinger.\nDet er vigtigt, at de unge får mulighed for at indgå i samfundets demokratiske organer. Derfor skal kommunens Ungdomsråd også inddrages og høres i alle spørgsmål, der vedrører de unge. SF fik i forrige periode vedtaget, at alle førstegangsvælgere modtager særligt informationsmateriale om kommunens opgaver og kommunalvalget forud for kommunalvalget.\nSF vil en kommune,\nhvor der er de bedst mulige\nopvækst- og læringsvilkår for børn og unge.\nÆldre, handicappede og psykiatri.\nFor SF er det vigtigt, at alle personer med et handicap fuldt ud kan nyde godt af alle menneskerettigheder og grundlæggende frihedsrettigheder på lige fod med andre, samt at respekten for deres naturlige værdighed fremmes.\nKommunens ældre har krav på et værdigt liv uanset deres funktionsevne. Øget forebyggelse skal gøre de ældre selvhjulpne længst muligt, men kommunen skal have en ældrepleje (plejecentre og hjemmepleje), der sikrer de ældre med behov for plejehjælp, høj livskvalitet.\nDer er i disse år stigning i antallet af mennesker, der har psykiske lidelser. Det påvirker både dem, der bliver ramt af lidelsen og deres pårørende. Derfor skal socialpsykiatrien opprioriteres i et samarbejde med regionens sygehus- og dagbehandlingspsykiatri.\nSF vil arbejde for en anstændig og værdig omsorg for de ældre i Haderslev Kommune.\nSFs ønsker en opprioritering på hjemmeplejeområdet. I dag får mange ældre, der bor i eget hjem for lidt hjemmehjælp.\nSF vil i den kommende valgperiode arbejde for, at området tilføres flere midler, og at disse bruges på flere hænder.\nSF vil arbejde forebyggende på, at den ældre kan være selvhjulpen med høj livskvalitet.\nSF vil arbejde for at fjerne barrierer, der hindrer fysisk eller psykisk handicappede i at deltage i samfundslivet på lige fod med andre.\nSF vil arbejde for de handicappedes personlige autonomi, herunder frihed til at træffe egne valg, og at blive selvhjulpne i højst mulig grad.\nPersonalet er en vigtig ressource. Personalet bør i videst mulig omfang bestå af uddannede medarbejdere Det er vigtigt, at der fra kommunens side, tages hånd omkring de ansattes arbejdsforhold.\nDet skal være et varieret udbud af botilbud, der tilgodeser den enkeltes behov. Det er vigtigt, at den enkelte medborger selv vælger, hvor og hvem de vil bo sammen med.\nDer skal være gode beskæftigelsestilbud. Det vil være med til at øge den enkeltes selvstændighed og livskvalitet.\nSF vil arbejde for, at socialpsykiatrien har tilbud, der kan tilpasses den enkeltes individuelle behov. Værestederne og Bostøtte-området er væsentlige elementer i dette\nSF vil arbejde for, at lukkedage forsvinder, og at weekend-åbning igen bliver indført. Det kan bidrage til, at patienterne får øget livskvalitet i hverdagen, samt hindre indlæggelser.\nVæresteder med øget åbningstid og øgede personaleressourcer.\nEt værested, hvor personer med psykiske lidelser kan skabe netværk og sociale relationer.\nEt personale, som er sammensat af et tværfagligt team, hvilket bedst muligt tilgodeser brugernes individuelle behov.\nDa et stort antal borgere, unge som ældre, har problemer med såvel alkohol- som stofmisbrug i hverdagen, vil SF fortsat opprioritere indsatsen på det forebyggende område, bl.a. ved et øget opsøgende arbejde.\nSFSF vil en kommune,\nhvor ældre, handicappede og sindslidende\nlever et værdigt og aktivt liv.\nKultur og Fritidsområdet.\nSF vil støtte de lokale kræfter, der inden for fritids- og kulturlivet bidrager til at skabe sammenhold.\nDe forskellige løsninger for aktiviteter, som et lokalsamfund har tradition for, skal kommunen støtte op omkring og yde de nødvendige ressourcer til.\nKultur- fritids- og foreningslivet skal støttes. Den professionelle idræt må tage vare på sig selv.\nKommunen skal ikke yde sponsorlignende tilskud.\nBorgerne skal have rige muligheder for at udøve eller opleve kultur.\nDer skal være lige adgang til kulturelle tilbud.\nKultur-, fritids- og foreningslivet skal plejes, dyrkes og støttes, både praktisk og økonomisk.\nEt bredt udbud af forskellighed skal tegne kommunens kulturliv.\nHaderslev Kommune skal vægte støtten til kultur højt. Dertil hører kommunale kulturtilbud som bibliotekerne, Bispen, museerne, SkateCity og Teatret Møllen.\nByens musikliv skal opprioriteres via øget støttet til Bispens musikarrangementer\nSF går ind for en demokratisk kultur- og fritidspolitik, der støtter borgerne i lokalsamfundet, såvel i byerne, som på landet. Mulighederne for at udfolde og engagere sig, som der er tradition og behov for, skal løbende videreudvikles. Dette giver sammenhængskraft i byerne og på landet, livskvalitet og handlekraft, for alle aldersgrupper. På tværs af alder, køn, kultur og etnisk baggrund skaber det et sammenhold.\nKommunen skal støtte det frivillige foreningsarbejde, såvel det bestående som nye initiativer. Praktisk gennem at stille de nødvendige fysiske rammer til rådighed, samt at have kommunale medarbejdere, der har viden og indsigt og formår at facilitere og udfordre. Økonomisk med støtte gennem generelle tilskud og enkeltydelser i forhold til specifikke tiltag og uddannelse til frivillige ledere.\nSF vil arbejde for, at der bliver bygget en ny svømmehal i Haderslev.\nNedlagte skoler skal stilles til rådighed for lokale initiativer på favorable betingelser.\nUnge er aktive i henholdsvis organiserede og uorganiserede fritidsaktiviteter. Der skal skabes rum og plads til begge dele. Der skal være plads og rummelighed i forhold til eksperimenter.\nFritidsaktiviteter kan skulle foregå med nødvendig voksenstyring eller voksen støtte. Der skal være mulighed for at søge tilpas voksen støtte, og der skal støttes i rimeligt omfang sammenlignet med andre aktiviteters praktiske og økonomiske støtte.\nFritidsaktiviteter uden voksen styring eller voksen støtte har brug for accept og interesse.\nMange unge risikerer at blive inaktive. Derfor skal sundhedsperspektivet inddrages ved vurderingen af støtte til fritidsaktiviteten, og det skal ses som en mulig forebyggende indsats.\nDer skal være særligt fokus på de ikke foreningsvante børn og unge og unge med anden etnisk baggrund end dansk. Vokseninteresse og motiverende tiltag er nøgleord i forhold til disse unge.\nUnge i fritidsaktiviteter bliver en del af demokratiprocessen med ansvar, forpligtigelse, selvforvaltning, initiativer og formidling.\nhvor der er mulighed for at deltage i alsidige\nArbejdsløshed er belastende for den enkelte medborger og er spild af ressourcer. I mange tilfælde oplever den ledige socialt afsavn og personlig usikkerhed. SF vil arbejde for en indsats, der hurtigst muligt hjælper til genansættelse eller (videre)uddannelse, for derigennem at minimere de sociale, personlige og økonomiske konsekvenser.\nLedighed og beskæftigelse:\nSF mener, det er vigtigt at satse på opkvalificering og uddannelse til de ledige. Især ufaglærte ledige skal i vid udstrækning tilbydes uddannelse for at øge chancen for varig beskæftigelse.\nDer kan i nogle tilfælde være fordele ved at kombinere beskæftigelsestilbud med individuelle tilbud som fx. mentorordninger, fysisk og psykisk behandling, sprogundervisning og motionsordninger.\nDer kan med fordel arbejdes på at etablere mange forskellige fleksible arbejdsmarkedsrettede initiativer, der tager udgangspunkt i den enkeltes situation.\nUngdomsarbejdsløshed er en fatal samfundsmæssig deroute. Kommer et ungt menneske på kontanthjælp over længere tid, bliver det sværere og sværere for den unge at få fodfæste på arbejdsmarkedet. Derfor er det væsentligt, at det private erhvervsliv bliver inddraget og påtager sig et ansvar i beskæftigelsespolitikken, så vi får et rummeligt arbejdsmarked, der forbedrer kontanthjælpsmodtagernes muligheder for at komme i arbejde.\nSF ønsker, at erhvervslivet påtager sig en forpligtelse til at få ledige i arbejde. Anvendelse af sociale klausuler eller partnerskabsaftaler kan fremme dette.\nDe ansatte i Jobcentret skal have den nødvendige uddannelse, så de kan gennemføre samtaler med ledige og sygemeldte, hvor de udviser den forventede respekt for borgernes integritet.\nLedige og sygemeldte skal af kommunen ikke mødes med mistro og kontrol, men med empati og tillid.\nSygdom og beskæftigelse:\nMennesker, der af en eller anden grund er blevet syge, befinder sig i en vanskelig situation med store konsekvenser i såvel arbejds- som fritids- og familielivet. Derfor skal Byrådet afsætte midler til og give muligheder for en forebyggende indsats, god ledelse og godt arbejdsmiljø på de kommunale arbejdspladser.\nKommunen skal også samarbejde med private virksomheder om at fremme et godt arbejdsmiljø, herunder rådgivning om at lette de fysiske og psykiske belastninger på arbejdspladsen.\nJobcentret står overfor en stor opgave i forhold til indsatsen overfor den enkelte borger, der rammes af sygdom. Indsatsen skal startes tidligt i sygdomsforløbet, så den sygemeldtes tilknytning til arbejdsmarkedet bevares. Jobcentret skal støtte den sygemeldte og inddrage hensyn til en målrettet behandling og genoptræning. Hvis det ikke lykkes for den enkelte at vende tilbage til jobbet, skal jobcentret være klar med en afklaring af arbejdsevnen, så der kan igangsættes revalidering eller afprøvning i et job, hvor der tages hensyn til de begrænsninger, der måtte være.\nBegrænsninger i erhvervsevnen:\nBorgere, der på trods af de særlige indsatser ikke kan arbejde under normale forudsætninger, skal alt efter individuelle hensyn hjælpes til anden mulighed, f.eks. førtidspension, revalidering eller fleksjob. Et højt revalideringsniveau er en god investering til sikring af sårbare gruppers varige fodfæste på arbejdsmarkedet.\nMennesker, der ikke er arbejdsmarkedsparate, skal støttes og mødes med individuelt tilpassede forventninger, der kan føre til selvforsørgelse. Der skal ydes en særlig indsats i forhold til særlige målgrupper.\nKronisk syge uden udsigt til helbredelse skal tilkendes førtidspension og ikke sættes i årelange perspektivløse ressourceforløb.\nSFs integrationspolitik bygger på lighed mellem mennesker. SF vil arbejde for integration af kommunens flygtninge og indvandrere. De skal kunne føle sig værdsatte og accepterede.\nBeskæftigelse er et vigtigt integrationsredskab. Derfor skal kommunen opprioritere indsatsen med at få borgere med anden etnisk baggrund end dansk i beskæftigelse i såvel privat som offentligt regi. I den forbindelse er tilbud om uddannelse vigtig, fordi det fremmer mulighederne for at opnå beskæftigelse.\nKommunen skal gå foran som det gode eksempel og ansætte flere med anden etnisk baggrund end dansk på alle niveauer.\nDet er vigtigt, at flygtninge- og indvandrefamiliernes børn og unge deltager i almindelige sociale aktiviteter sammen med danske børn og unge, så de får dannet netværk og derigennem får personlig styrke til at gennemføre en uddannelse og senere få et godt job. Kommunen har i den forbindelse en vigtig informationsopgave. Integrationen i lokalsamfundet og kontakten til andre børn og unge skal prioriteres højt.\nUdsatte boligområder skal være levende og attraktive og have blandede boligformer, der inviterer flere til at bosætte sig i dem. I stedet for kortsigtede helhedsplaner for de udsatte områder ønskes en mere langsigtet boligsocial indsats.\nKommunen skal arbejde på, at flere etniske minoriteter bliver en del af kommunens foreningsliv, både som frivillige hjælpere og som aktive deltagere.\nhvor borgernes ressourcer anvendes til gavn\nfor den enkelte og samfundet.\nSundhedsfremme og forebyggelse er en god investering. Ud over at det fremmer livskvaliteten for det enkelte menneske, vil det over en lang årrække spare mange mennesker for sygdom og kommunen for udgifter til dyr sygehusbehandling.\nForebyggelse har et meget langt tidsperspektiv, hvor resultaterne ikke kan ses før over en lang årrække. Ikke desto mindre er det den eneste fornuftige vej at gå – til gavn for kommende generationer og til gavn for kommuneøkonomien om 10-20 år. Den vej vil SF arbejde for, at Haderslev Kommune skal gå.\nSF vil arbejde for velorganiserede kommunale sundhedscentre. Forebyggelse af livsstilssygdomme skal være et vigtigt tema, og der skal oprettes kurser om årsager til livsstilssygdomme, samt gives mulighed for behandlingstilbud i centrene. Derudover skal sundhedscentrene rumme forskelligt sundhedspersonale - f.eks. praktiserende læger, fysioterapeuter, ergoterapeuter, zoneterapeuter, diætister og psykologer.\nAlternative behandlingsmetoder, der har dokumenteret sundhedseffekt, kan inddrages i sundhedscentrenes behandlingstilbud. Det gælder for alle typer af patienter.\nArbejdsmiljøbetingede sygdomme er i kraftig stigning. Det gælder f.eks. stressrelaterede sygdomme. Samarbejde med såvel offentlige som private virksomheder i forhold til forebyggelse inden for arbejdsmiljøet skal være en af sundhedscentrets vigtige opgaver.\nForebyggelse og genoptræning:\nSF vil arbejde for, at Haderslev Kommune bliver foregangskommune i forebyggelse og genoptræning. Først og fremmest for borgernes og patienternes skyld, men også af hensyn til økonomien, da det kan spare kommunen for betydelige sygehusudgifter. Der skal specielt sættes fokus på forebyggelse over for de ældre medborgere, hvor f.eks. faldulykker er en hyppig årsag til sygehusindlæggelse.\nSF vil fortsat arbejde for øget udbud af sund kost i alle de kommunale institutioner og virksomheder.\nØgede muligheder for bevægelse i Haderslev kommune, en ny svømmehal, flere gode cykelstier og generelt udvidet brug og tilgængelighed af det åbne rum er på SFs arbejdsplan.\nder skaber rammer og vilkår\nfor et sundt liv.\nKommuneplanlægning, trafik og miljø.\nHaderslev kommune består af både land og by. SF ønsker, at der skal ske udvikling i begge områder. Selv om tendensen er, at flere ønsker at bo i byerne, skal kommunen gennem sin planlægning sørge for, at det også er interessant at bosætte sig i landområderne.\nBeskyttelse af natur og miljø har været lavprioritetsområde for det borgerlige flertal. Derfor vil SF igen have sat miljøtiltag på kommunens dagsorden.\nAt tiltrække nye og flere beboere til kommunen bliver altafgørende for at kunne bevare og udbygge den kommunale service. Får vi ikke skabt befolkningstilvækst og dermed stigende skattegrundlag, kan kommunens serviceniveau ikke fastholdes. Derfor skal vi sørge for, at der er byggegrunde til nye virksomheder, og at eksisterende virksomheder har mulighed for at udbygge. At familierne kan finde attraktive boliger. At der er adgang til rekreative områder, og at vi værner om naturen og miljøet. Der skal være plads til alle og plads til mangfoldighed i kommunen. Det skal være hovedprincippet i kommunens planlægning.\nKommune- og lokalplanlægning:\nKommuneplanen og de enkelte lokalplaner, som kommuneplanen efterfølgende bliver udmøntet i, skal være genstand for en grundig offentlig debat forud for vedtagelse. For SF er det vigtigt, at Byrådet er lydhør overfor befolkningens synspunkter og eventuelle indsigelser, når der bliver udarbejdet lokalplaner.\nVirksomheder skal placeres i de i kommuneplanen udlagte industriområder. Dog ser SF gerne, at mindre virksomheder med op til ca. 10 ansatte får mulighed for at placere sig i landområder efter en konkret miljøvurdering og efter høring i lokalbefolkningen. Det kan skabe udvikling og arbejdspladser i landområderne.\nI landområderne skal kommunen sørge for, at der kan udstykkes byggegrunde i forhold til aktuel efterspørgsel. Et veludbygget kollektivt trafiksystem skal samtidig styrke interessen for at bosætte sig i landområder. Dette også af hensyn til børnenes muligheder for at deltage i skole- og fritidsaktiviteter, som ikke foregår i deres lokalområde.\nI Haderslev by har vi tilstrækkeligt med varehuse/supermarkeder. Derfor skal der ikke gives tilladelse til flere. Det ville blot øge risikoen for, at eksistensgrundlaget for de allerede etablerede ville blive forringet. Samtidig betyder ethvert stort supermarked i byen også øget konkurrence til den lille lokale købmand i landområderne og til specialbutikkerne i byen.\nGågaden i Haderslev skal udvides med strækningen Gravene – Nørregade – Torvet, så vi får en bilfri gågadetrekant i bymidten. Taxier og små el-busser skal have dispensation til at køre ind i gågaden med max. 30 km/t af hensyn til gangbesværede, der skal køres helt til en forretnings indgang.\nSF er tilhænger af, at kommunen gennemfører flere VVM-undersøgelser (Virksomheders Virkning på Miljøet), når der skal udføres større byggerier. Den normale vurdering af et byggeris påvirkning af miljøet foregår for ofte på et utilstrækkeligt grundlag.\nSF går ind for flere vindmøller, men er opmærksom på både de dokumenterede og de formodede sundhedsmæssige virkninger af vindmøller. Derfor skal kommunens vindmølleplan gennemføres efter grundig dialog med lokalbefolkningen. SF vil arbejde for objektive afstandskrav til vindmøller, der fuldt ud sikrer, at befolkningen ikke udsættes for støj eller andre sundhedsskadelige ulemper.\nI Gram og Vojens er der etableret solfangeranlæg. Der skal arbejdes på at kunne etablere lignende anlæg i Haderslev i tilknytning til fjernvarmen.\nHaderslev kommune skal sikre borgerne mulighed for at leve et sundt og aktivt liv i et rent miljø, hvor naturen og de landskabelige værdier i såvel små som store områder respekteres, sikres og øges gennem en bæredygtig planlægning og udvikling.\nHaderslev kommune skal være giftfri. Alle kommunens arealer skal holdes efter pesticidfrie og økologiske principper.\nKommunen har en god affaldspolitik, hvor så meget affald som muligt bliver genbrugt. 14 dages tømning af dagrenovation og hyppig indsamling af affald til genbrug skal fastholdes og udbygges i takt med den teknologiske udvikling.\nRensning af spildevand skal så tæt på forureningskilden som muligt. SF er imod forslaget om, at kommunens spildevand skal ledes ud i Lillebælt ved Diernæs.\nUdskiftning af kloaknettet og kloakseparering skal ske hurtigst muligt.\nDen kommunale kontrol af virksomheders miljøbelastning skal øges – primært gennem dialog med virksomhederne om deres miljøforhold.\nKommunen skal vedtage en energipolitik, der sætter en høj standard for energirigtige løsninger. Vedvarende energiløsninger skal anvendes i størst muligt omfang. Nye kommunale bygninger skal i fremtiden bygges efter højest mulige energirigtige standarder. Samtlige eksisterende kommunale bygninger skal løbende gennemgå energimæssig renovation, så der spares mest muligt på energiforbruget.\nDer skal oprettes et energiråd, der skal omsætte kommunens energipolitik til konkrete handlinger. Rådet skal også tage initiativer til generel rådgivning af kommunens indbyggere i energispørgsmål\nKommunen skal påbegynde en omlægning af de kommunale biler til eldrevne og hybride biler.\nTilslutning til fjernvarme skal på sigt være obligatorisk i byområderne i Haderslev, Vojens og Gram\nEn god infrastruktur bidrager til at gøre Haderslev kommune til en attraktiv kommune for nuværende indbyggere og tilflyttere. Det vil endvidere øge mulighederne for, at flere kan deltage i uddannelser, arbejds- og fritidsliv.\nIndførelse af gratis buskort til alle skolebørn har været et vigtigt skridt i retning af at give børn og unge mulighed for at deltage i fritidsaktiviteter på tværs af kommunen.\nSF går ind for, at der etableres cykelsti på den gamle banestrækning fra Simmerstedvej til Havnen. Det vil give cyklister forbedrede muligheder for at cykle sikkert gennem hele byen.\nPå de veje, som mange børn benytter som skolevej, skal trafiksikkerheden optimeres. Adskillelse af biltrafik og cyklister og gående skal gennemføres de steder, hvor det er muligt. Der skal ske en fuldførelse af cykelsti nettet fra Gram til Årøsund. Denne cykelstirute skal være oplyst i de mørke timer – gerne via vedvarende energikilde.\nhvor det er attraktivt\nat flytte til og bo.\nKommunal økonomi og erhvervspolitik.\nKommunens økonomi er og vil i årene fremover være under stærkt pres. Befolkningssammensætningen med flere ældre og andre uden for arbejdsmarkedet og generelt faldende befolkningstal betyder, at skattegrundlaget er nedadgående. Regeringens sanktionspolitik forhindrer skattestigninger. Derfor er det helt afgørende, at kommunen lykkes med at tiltrække nye borgere, der kan lægge flere skattekroner i kommunekassen. Det vil være forudsætningen for at kunne bevare kommunens serviceniveau.\nDerfor skal kommunen også turde satse i forhold til nye tiltag, som kan gøre kommunen interessant som bosætningskommune for mennesker og for virksomheder. Gode børneinstitutioner med lav forældrebetaling. Mangfoldige fritids- og aktivitetstilbud. Uddannelsesmuligheder for unge. Attraktive erhvervs- og boliggrunde. Effektiv og hurtig service over for virksomheder. En aktiv miljøpolitik. Disse ting skal være nogle af redskaberne til at gøre kommunen attraktiv for potentielle tilflyttere.\nBudget og skat:\nSelv om det i dag er stort set umuligt for den enkelte kommune at hæve skatten, så vil SF stadig forsøge at få indført dækningsafgift. Indtægterne her skal bruges til at hæve kommunens serviceniveau over for virksomheder. De skal have bonus for deres skattepenge.\nDerimod vil SF ikke hæve personskatterne. Haderslev ligger i den absolut høje ende m.h.t. skatteprocent. Derfor skal personskatten holdes i ro.\nMange af kommunens anlæg (daginstitutioner, skoler, plejecentre m.v.) trænger til en grundig renovering og modernisering. Derfor skal kommunens anlægsbudget fortsat have en pæn størrelse, så vi dels kan få bygget nyt, og dels få moderniseret. Ikke vedligeholdte bygninger bliver med tiden dyrere og dyrere at renovere, ligesom de er dyrere m.h.t. energiforbrug.\nErhvervspolitik og erhvervsfremme:\nSF vil holde øje med, at kommunen leverer den lovpligtige service over for virksomheder både hurtigt, kompetent og via gensidig dialog. Haderslev skal gøres til en kommune, hvor eksisterende og nye virksomheder føler sig velkomne. Vores service skal ligge over det, som virksomhederne forventer. Også dette er en forudsætning for at skabe vækst og øget skattegrundlag i Haderslev.\nKommunen skal styrke samarbejde i Trekantområdet, men fastholde, at vi primært er en sønderjysk kommune, der vil det sønderjyske samarbejde. De to ting udelukker ikke hinanden.\nSF vil arbejde for, at der etableres et kommunalt iværksætterhus, hvor nye, små virksomheder kan leje sig ind i en opstartfase.\nNogle virksomheder vil via deres produktion belaste miljøet. Kommunen skal være en streng og retfærdig miljøvogter. Grundig og kompetent vejledning i miljøspørgsmål vil ofte kunne forebygge miljøskader. De virksomheder, som bevidst skaber miljøforurening, skal kommunen reagere hurtigt og konsekvent over for, og de skal selv betale for oprydning.\nhvor der er orden i økonomien,,\nog hvor det er attraktivt at drive virksomhed.\nSF har de seneste fire år ikke været repræsenteret i Haderslev Byråd. Vi manglede få stemmer ved seneste kommunalvalg for at få en valgt. Vi håber, at vælgerne har savnet os og nu vil sørge for at vi vender tilbage til Byrådet. Derudover håber vi, at vi igen kan få et systemskifte i Byrådet, så det borgerlige flertal bliver afløst af et rødt flertal. Vi er parat til igen at påtage os et ansvar i et rødt flertal, hvor SFs politik kan sætte klare fingeraftryk.\nDe økonomiske realiteter begrænser mulighederne for at forbedre den kommunale service, men SF prioriterer børneområdet, ældreområdet og miljøet højt. Netop satsning på disse områder vil også styrke kommunens image og muligheden for at blive en attraktiv kommune for tilflyttere.\nI 2010-2013 indgik SF i et flertal med socialdemokratiet. Her er nogle af de resultaterne fra den periode:\nDer kom orden i kommunens økonomi. Udgifter og indtægter balancerede.\nDer blev oprettet Rådgivende teams, der sikrer familier og børn en hurtigere, tværfaglig og koordineret indsats.\nDer blev oprettet ungeuniverser på 4 Folkeskoler, som styrker de unges parathed til at gennemføre en efterfølgende ungdomsuddannelse.\nDer blev indført gratis buskort til alle skolebørn i 0.-10. klasse.\nDer blev taget initiativ til, at pædagoger kan deltage i undervisningen i skolen.\nDer blev sat gang i renovering og nybyggeri af skoler og daginstitutioner.\nDet blev besluttet, at der på alle kommunens plejecentre skulle laves mad af friske råvarer hver dag.\nDer blev afsat flere penge til uddannelse af frivillige ledere i fritids- og idrætsforeningerne.\nHvis du har savnet lignende beslutninger i 2014-2017, så hænger det måske sammen med, at SF ikke har siddet i Byrådet. Din stemme kan ændre på det –\nSTEM SF TILBAGE I HADERSLEV BYRÅD\nFølg SFs initiativer på www.facebook.com/sfhaderslev\nKontakt til SF Haderslev:\nHar du spørgsmål eller kommentarer til SFs valgprogram er du velkommen til at kontakte en af partiets tre spidskandidater:\nBent Iversen tlf. 52 23 03 88 bentiversen@ofir.dk\nAnita Lundgren Fischer tlf. 60 72 95 26afischer1011@gmail.com\nKristian Klitgaard Nielsen tlf. 60 19 22 17 kris89klit@gmail.com\nDu kan også følge SF i Haderslev kommune på vores facebookside: www.facebook.com/sfhaderslev\nØnsker du at blive medlem af SF, kan det også ske via SFs hjemmeside:\nSFs Kandidatliste til kommunalvalget d. 21. november 2017:\nBent Iversen Haderslev\nAnita Lundgren Fischer Haderslev\nKristian Klitgaard Nielsen Haderslev\nHanne Petersen Haderslev\nTorben Cramon Jørgensen Vester Lindet\nVera Esmann Bonde Hjartbro\nAnton Niemann Jensen Haderslev\nMariane Reinholdt Friis Vojens\nTobias Jørgensen Mølby\nAnike Lund Haderslev\nJørn Kierkegaard Jensen Haderslev\nKresten P. Andersen Vojens\nMathias Gotthardsen Haderslev


Giver slip på direktørpost: Nu vil jeg gerne være skovarbejder - FINANS\nGiver slip på direktørpost: Nu vil jeg gerne være skovarbejder\nFamilien Knudsen/Andreasen har ejet og drevet Rødovre Centrum i mere end 50 år og har derudover siddet i direktørstolen i 45 år. Nu slipper adm. direktør, Jesper Andreasen, direktørposten.\n07.09.2021 kl. 06:27\nFor første gang i 45 år skal Danmarks ældste indkøbscenter, Rødovre Centrum, ledes af en direktør, der ikke er ud af den rige Knudsen/Andreasen-familie.\nDen 1. november i år giver Jesper Andreasen, der har siddet på direktørposten i mere end 30 år, stafetten videre til økonomidirektør Jacob Birkbøll, har virksomheden netop meldt ud.\nOg den beslutning er den snart 60-årige Jesper Andreasen mere end tilfreds med - han skal nemlig ud og lave noget helt andet end at sidde i direktørstolen.\n»Jeg er meget interesseret i naturen, så jeg har tænkt mig at søge job som skovarbejder,« fortæller han.\nHan forklarer, at han er ud af en gartnerfamilie, og at det derfor falder ham helt naturligt, at skulle arbejde lidt mere med naturen nu.\n»Det er noget helt andet, og man bruger nogle andre kræfter end bare at sidde og tænke hele tiden,« tilføjer han.\nNår det så er sagt, glider Rødovre Centrum ikke helt ud af familien Knudsen/Andreasens hænder. Jesper Andreasen selv træder ind som bestyrelsesformand, mens hans bror, Torben Andreasen, fortsætter som næstformand. Derudover vil familien fortsat eje centeret.\nRødovre Centrum blev grundlagt i 1966 af gartner Aage Knudsen og har siden da været ejet af efterkommerne. Gennem årene har centret kunne præsentere det ene trecifrede millionoverskud efter det andet. Senest lød resultatet på 359 mio. kr.\nMen selvom den daglige ledelse nu ikke længere tilfalder familien, så er Jesper Andreasen helt tryg ved at lade en anden tage over.\n»Jeg synes, at tiden er inde til at gøre det. Jeg nærmer mig mine 60 år, og man skal passe på ikke at blive siddende længere end hvad godt er,« siger Jesper Andreasen.\nIfølge ham er det nemlig vigtigt, at man hele tiden er med på noderne, hvis man skal sidde som direktør i så stor en virksomhed.\n»Man skal hele tiden være med på de gode idéer og have inspirationen og initiativerne og kreativiteten. Og der må man bare se i øjnene, at det svinder ind efterhånden som man bliver ældre. Og der kan man lige så godt være ærlig og drage afsted i god tid, inden det går helt galt,« griner han afsluttende.\n13.10.21 Jesper Andreasen, chef for Rødovre Centrum: »Jeg vil gerne leve et liv uden en kalender med faste opgaver fra morgen til aften«


Ancistrus opdræt? : Akvariefisk.dk\nVisninger : 1881\nGagax (Slettet) - 08/04-2011 22:03\nIndlægget er rettet 08/04-2011 22:07 Vis/Skjul det oprindelige indlæg\nSker der noget hvis bror-søster Ancistrus maller for yngel sammen? Er det svære af får bror-søster Ancistrus maller til at, yngle?\nSker der noget hvis bror-søster Ancistrus maller får yngel sammen? Er det svære at få bror-søster Ancistrus maller til at yngle?\ncrone12 (Inaktiv) - 08/04-2011 22:10\nville det bedste ikke være og få ungerne væk, så det kun var det voksne par der fik unger og ikke bror søster. ved ikke om der sker noget ved det, men kunne ikke forestille mig det er helt sundt\nGagax (Slettet) - 08/04-2011 22:14\nFor nogle fisk er det helt lige meget.\nBølle Bob (Inaktiv) - 08/04-2011 22:15\nI den lange ende, er det selvf. ikke sundt, men der skal man også langt ud. F.eks gupser er ofte resultatet af indavl.\nGagax (Slettet) - 08/04-2011 22:15\nMen det er fordi jeg har fået 5 Ancistrus maller så ville høre om de kunne få børn.\nGagax (Slettet) - 08/04-2011 22:16\nJa, men tror du det er svære at få Bror-søster til at yngle.\nKalamazoo (Inaktiv) - 08/04-2011 22:17\nIndlægget er rettet 08/04-2011 22:21 Vis/Skjul det oprindelige indlæg\nNix, det sker der intet ved. Når man køber 3 stks fra samme akvarie i dyrehandlen er de højst sandsynlig fra samme kuld, og de kan jo også få unger. Der findes ikke indavl blandt fisk som der gør ved fx pattedyr.\nOm de vil yngle er en anden sag, de skal kunne lide hinanden før de yngler\nOm de vil yngle er en anden sag, de skal kunne lide hinanden før de yngler, uanset slægtskab\nGagax (Slettet) - 08/04-2011 22:19\nKalamazoo skrev :\nJa jeg er heller ikke særlig bange for at ynglen vil blive misfoster. Det er mere det om de overhoved får børn?\nKalamazoo (Inaktiv) - 08/04-2011 22:20\nKalamazoo (Inaktiv) - 08/04-2011 22:21\nPerfod (Slettet) - 08/04-2011 22:23\nDet kan da godt være guppyer er resultatet af indavl , men der sker da intet med det , der kan bror og søster , eller søn og mor , der sker intet ved det.\nGagax (Slettet) - 08/04-2011 22:25\nPerfod skrev :\nJa det ved vi godt, det er også det vi siger.\nBølle Bob (Inaktiv) - 08/04-2011 22:38\n#11 I den lange ende gør der, bare spørg en opdrætter\nPerfod (Slettet) - 08/04-2011 23:03\njamen der bliver vi aldrig enige , jeg har haft samme stamme i 1 år nu så der er en del indavl og der er ingen problemer lige pt.\nevt læs arts beskrivelsen CITAT\nThulemanden (Inaktiv) - 02/05-2011 15:26\nLad os bare sige, at indenfor vores akvarieliv, er indavl ikke noget problem, men måske over 100 år eller mere.\nSmedegaard (Slettet) - 02/05-2011 16:08\nTil gengæld kan man avle videre på svage gener, og det er vel egentlig også en slags indavl. F.eks. kan guppyer have anlæg for svage rygge osv.\nVillads (Inaktiv) - 02/05-2011 16:53\nDet virker til at temmelig mange misfortår begrebet indavl.\nIndavl betyder ikke vandskabninger,misfostre,svæklinge eller hvilken type dårligdom man nu forestiller sig.\nIndavl betyder avl på nært beslægtede individer.\nModer x søn, fader x datter, broder x søster, fætter x kusine m.m.\nFor mennesker i DK er indavl mellem Moder x søn, fader x datter, broder x søster forbudt, mens indavl mellem fætter x kusine er tilladt.\nDet er det fordi ved de højrere dyrearter, som vi bestemt er i blandt, er langt større risiko for at få nogle af af de skader eller sygdomsfremkaldene genetiske kombinationer som vi selvfølgelig gerne vil undgå. især med tanke på at vi som mennesker kun har ganske få chancer til formering og også fordi vi som mennesker lider meget hårdt når ulykken sker. Både som forældre og som de ramte børn.\nHos fisk derimod er billedet et helt andet.\nRisikoen for indavlsskader er langt mindre.\nKuldene er langt større, med der af følgende gode chancer for at kun nogle få får skader og mange vil være sunde.\nDer laves langt flere kuld, som dermed giver gode chancer for levedygtigt afkom.\nOm forældrene lider ved synet af deres misfostre tvivler jeg stærkt på. Misfostrenes lidelser kan vi ikke sige noget bestemt om men vi kan forkorte dem.\nIndavl hos fisk, her maller, kan altså føre til misdannelser og usynlige sygdomsfremkaldene livsforkortende problemer.\nDet betyder bare ikke at indavl altid er lig med problemer og faktisk vil det næsten altid være problemfrit, især med de arter der ikke som guppyer indavles i mange mange generationer, men bare nogle få.\nSelv blandt ubeslægtede individer kan man se misdannelser på grund af genetiske fejl eller mutationer.\nAlle levende væsener på planeten bærer på typer af gener som er muterede fra de ønskværdige sunde gener til noget som giver uønskværdige fænomener i afkommet hvis de slår igennem.\nHeldigvis er næsten alle de "dårlige" gener vigende, men dominerende sygdomsfremkaldende gener findes også.\nD.v.s at selv i en parring af to ubeslægtede individer fra f.eks en sø i afrika, kan man være uheldig at se misdannelser i enkelte fisk i kuldene, men da fisk som regel får store mængder afkom har dette ikke betydning for arternes generelle sundhedstilstand.\nPersonligt har jeg set siamesiske tvillinger, vist kun en faktisk, i kuld fra et F1 par af en Protomelas art.\nMutationen, hvis det er en mutation, slog altså igennem allerede i F2, men jeg vil godt sætte en pose guppyer på at man også ser disse tilfælde ude i søerne i afrika.\nAltså - indavl af fisk er ikke noget man som en alm. hygge opdrætter af maller og cichlider skal bekymre sig om.\nDog kan man jo være uheldig at netop de to fisk der danner par begge bærer på vigende gener for en eller anden defekt, som så viser sig i afkommet. Ingen kan gardere sig derimod og det er bare ærgerligt. Så må man få sig nogle nye fisk og begynde forfra.\nHvem her på AS kan huske tilfælde hvor 25% eller 50% havde den samme deformitet eller anden synligt tegn på skader som følge af indavl?\nDet kan jeg. I min flotte neonrøde DS guppystamme, som jeg der for opgav videre arbejde med, men det var jo netop fisk som var indavlet gennem mange mange generatione, hvor en række uheldige gener pludeselig kom til udtryk.\nCopyright 2007 Akvariefisk.dk | Siden - information | Betingelser for anvendelse | Politik om persondata | Online liste (7026)


Kalkunlår i ovn med honning sennep & bacon | nogetiovnen.dk\nKalkunlår i ovn med honning sennep & bacon\nMad i stegeso kan anbefales, hvis du ikke har energi til at stå i køkkenet i 100 år. Af denne portion, blev der mad til to dage, med 20 minutters indsats.\nHar du ikke en stegeso, så fortvivl ej. Kalkunlårene kan sagtens laves i et tildækket ildfast fad eller en støbejernsgryde, du sætter i ovnen.\nDenne opskrift er fra mig til dig – en ret i det salte køkken hvor alle ingredienser skal tilberedes i ét. En stegeso er perfekt her. Dagens ret er ultralet at lave, men den største udfordring bliver nok at opdrive kalkunlår. Jeg har været heldig i supermarkedet et par gange på det sidste (Kiwi) , men hvis det slet ikke kan lykkes dig at opdrive kalkunlår, kan kyllingelår og måske også andelår bruges til denne ret (så skal du nok bare reducere tilberedningstiden og måske undlade bacon til and?).\nKalkunlårene blev smagfulde og saftige. Den lækre marinade og den gode baconsmag gav smag til både kød og kartoffelfad. Stegeskyen kan evt. jævnes, men vi brugte den bare som dryp på kartoflerne og klarede os fint uden sauce. Der kan evt. laves en hvid dressing til. Her kommer opskriften:\nKalkunlår med honning og timian i Römertopf - på bund af kartofler\nKeyword: bacon, kalkunlår, sennep\n4-6 kalkunlår beregn 1 lår pr. person\n1½-2 kilo kartofler\n6-8 gulerødder i halve\n2 tsk tørret eller frisk timian\n1 tsk hvidløgspeber el. ½ tsk. friskkværnet peber\nFyld Römertopf-halvdelene med vand. Fyld den ene halvdel og sænk den anden ned oveni.\nSkræl kartofler, gulerødder og løg\nFyld grøntsager i Römertopfen.\nRør marinaden sammen og pensl kalkunlårene (du kan med fordel marinere lårene et par timer i forvejen, jo længere tid, jo mere smagfuldt kød tænker jeg)\nVikl bacon omkring.\nLæg kalkunlårene på toppen af kartoflerne og hæld resten af marinaden over kalkun/kartofler.\nSæt Römertopfen i en kold ovn og tilbered retten 2 timer v. 200 grader varmluft. Har du 3 timer kan temperaturen sænkes til 175 grader, 4 timer 150 grader, 5 timer 125 grader osv.\nLøft låget af og servér. Synes du dine kalkunlår trænger til lidt bruning, så giv dem evt. 5-10 minutter uden låg\nLav evt. en kold creme fraiche dressing til eller jævn den stegesky der bliver tilbage efter du har fisket kartofler/gulerødder op.\nRetten kan også laves med kyllingelår eller svinemørbrad, men så skal tilberedningstiden reguleres lidt\nDu kan putte f.eks. pastinak med ned til kartoflerne\nHar du ikke en stegeso, kan retten laves i en støbejernsgryde du sætter i ovnen. Prøv også med et tildækket ildfast fad\nSaftige møre lækre kalkunlår med den bedste smag\nEn virkelig smagfuld ret og kalkunlårrene, der ellers nemt kan have en tendens til at blive tørre, blev saftige og lækre, sandsynligvis p.g.a. bacon men også fordi saft og fugt bevares i en stegeso.\nFjerkræ i en stegeso er superlækkert. Prøv f.eks. denne lækre kylling i øl i stegeso – en af bloggens hit-opskrifter. Du kan finde mange flere opskrifter til din stegeso i den helt særlige simrekategori lige her\nHer ser du dagens Römertopf-opskrift i billeder fra start til slut:\nSådan laver du kalkunlår i stegeso med honning, timian og sennep – se billederne her:\nIndrømmet. Det var en lille smule fedtet at vikle bacon omkring de marinerede kalkunlår, men det var anstrengelserne værd. Jeg marinerede ikke lårene timer i forvejen, men de blev superlækre alligevel. Har du særligt god tid, så marinér endelig før.\nAltså totalt lækre de kalkunlår der. Se lige en lækkerhaps. Kartofler og gulerødder blev også superlækre. Smagfulde og møre. Som altid var der kamp om rødløgene her i huset.\nUhm bagte rødløg i Römertopf.\nHer i husstanden spiser vi 1 kilo rødløg om ugen, eller tæt på. Er du vild med rødløg kan jeg anbefale dig denne opskrift på syltede rødløg med peberkorn. Så er der serveret. Stegesoen tryller igen – alt-i-ét.\nFantastisk opskrift ❤ Jeg tror, jeg efterhånden har lavet det 10 gange og altid med succes ? Nemt og billigt, og en absolut favorit her i huset? Jeg er stor fan af römertopfen og bruger ofte dine opskrifter?\nEr det kun underlårene du har brugt ? Det ser sådan ud på billederne. Jeg har en hel kalkun, som jeg har tænkt mig at partere, og så bruge lårene til denne opskrift. Det ser lækkert ud.\nTager du låget af lidt før, så baconen kan blive lidt brun?\nHar lavet retten idag – superlækkert. Havde rodfrugter blandet med kartofler og lidt tørret ramsløg sammen med peber. Lod det simre på 150 grader i 3 1/2 time i Römertorp. Jævnede væsken med Sojafløde og maizena.\nKalkunlår fra Lidl til små penge.\nHar d.d købt 2 store kalkunlår i Netto til kr. 35 og de er lige nu i min rømertopf med bagenørdens opskrift.\nJeg vil så gerne lave denne opskrift på lørdag til gæster. Men jeg forstår ikke denne del:\nKan du skære det ud i pap for mig? Har ikke en stegeso men et Le Cruset fad med låg.. Det er vel fint?\nHej. Lige et hurtigt spørgsmål.\nSkal der væde i bunden ved kartoflerne, eller steger de bare i egen væde og fedt fra kalkunen. Jeg bruger en støbejerns gryde med låg, tænker det er samme princip.\nGlæder mig til der er mad ?\nJeg har haft lavet denne og det var helt fantastisk 🙂 Nu leger jeg med tanken om at lave den til en fødselsdagstøsemiddag – men\nkan man lave den med den variation, at det “kun” er løg, gulerødder – og evt andre rødder der er i bunden og man så laver ris og salat til? (= tror du, at der vil være nok saftighed tilbage?)\nSer frem til dit svar 🙂 – og tak for lækre opskrifter! 🙂\nTak for en god opskrift. Det var debut med kalkunlår og din opskrift gjorde det klart til en succes. Mums.\nDet er mange år siden jeg har lavet kalkunlår sidst, men fandt nogle i Lidl for et stykke tid siden, og hvor jeg dog fortryder at jeg ikke købte nogle flere.Super,super opskrift.\nTak for en spændende ret i stegesoen, elsker disse dejlige retter hvor det kun er en ting til rengøring, og oprydningen er foretaget i god tid før spisetid 🙂\nMht. kalkunlår, kalkuncuvette, så kan vi få det i Meny her i Holstebro, er det ikke i køledisken, kan det bestilles. Det sker vores Spar butikker har dem, men for at være sikker vil jeg gå i Meny (før Superbest).


Fedtpletter på tøj efter vask – Husholdningsæske tændstikker\nby FelixPosted on April 19, 2017\nArh – jeg kan ikke huske hvad det hedder, men min far havde altid noget håndrens, der var i en rød bøtte og som var grønt – lidt ala brun sæbe i bøtte – og det fjernede fedtpletter på tøj både før og efter vask. Det var intet mindre end genialt. Fedtpletter med fedt, olie, margarine og smør kan også fjernes . Er pletten meget hårdnakket, så drys kartoffelmel hen over den, lad det tørre in børst det væk, skyl efter med koldt van og vask til sidst i maskinen. Smør, margarine, spiseolie og andre fedtstoffer på tøj , der tåler vask , vil som regel forsvinde, når tøjet vaskes ved mindst grader.\nHvis tøjet ikke tåler grader, fugtes fedtpletten med almindeligt opvaskemiddel.\nLad tøjet ligge i nogle timer og vask derefter ved mindre grader. Produkter til at fjerne fedtpletter med: Vaskemiddel. Hæld et biologisk nedbrydeligt vaskemiddel, som f. Forstår det simpelthen ikke, og det er ikke alt tøj det kommer på, men en del alligevel.\nEt stænk fedt fra stegepanden, eller en fedtet plet på et par overalls behøver ikke at blive enden på dit elskede tøj. Tjek vaskeanvisningen på din vare og vask med den højest mulige varme. Har du fået fedtpletter på tøjet som har siddet lidt for længe, og ikke går af med opvaskemiddel og almindelig vask , kan dette råd måske hjælpe dig.\nDu kan bruge rensebenzin, bomuldsklud eller lidt.\nVask herefter tøjet i vaskemaskinen med ml Vanish-gel og dit almindelige vaskepulver. Husk på at indgroede fedtpletter er sværere at fjerne end pletter, . Har du oplevet at fylde tørretumbleren med rent tøj og efter tørringen konstateret, at tøjet nu er knapt så rent? Eller har du måske været udsat for, at dit tøj kommer ud af vaskemaskinen endnu mere snavset end før? Man kan fjerne svedlugt og pletter med husholdningseddike, dog skal man bruge en klar eddike til lyst tøj , da den brune farve kan smitte af på tøjet. Det kan der være flere gode forklaringer på.\nPletguide om behandling af pletter på tøj. Blo fedt, kaffe, blæk, vin, stearin, tyggegummi,. Vandopløselige pletter vil ofte gå af ved almindelig vask , mens fedtopløselige går bedst af i rens.\nNogle pletter kan være begge dele. Ved vask over °C går fedtpletter normalt af tøjet. Vi har samlet tips og tricks til at fjerne uønskede pletter af dit tøj. Hvis pletten ikke går af, eller hvis tøjet kun . I de fleste tilfælde, vil du have større held med at fjerne en plet, især blo hvis du gør det umiddelbart efter uheldet, så den ikke når at indtørre. Geografisk placering: Østjylland.\nTakket 4gange i 3indlæg. Ja Vanish tager en del pletter selv efter vask. Jeg plejer at bruge Vanish .\nDe fleste fedtpletter forsvinder ved vask ved grader, men fedtpletter på mere sart tøj kan tackles med opvaskemiddel. Psst… Har du fået en fedtplet på skind? Så kan du prøve at fjerne den ved at gnide . Brug eventuelt et vaskemiddel med blegestof. Alt andet tøj skal forbehandles: Pletter på tøj (60°) dyppes i sødmælk før vask i maskine.\nPletter på sart tøj (40°) dyppes i sødmælk, duppes med opvaskemiddel, trækker i 4-timer og maskinvaskes. Samme fremgangsmåde som anført ovenfor under Tøj , der skal vaskes i uldprogram. Skyl efter med sprit og vask tøjet med et enzymholdigt vaskemiddel. Hvis dit vasketøj får sorte pletter efter vask , pletter som det ikke havde inden det blev lagt i maskinen, kan årsagen være en af følgende: Fejlen kan skyldes belægninger på tromlen. Ved overdosering af sæbe kan der komme belægninger på tromlens yderside.\nNår tøjet centrifugeres til det yderste lag tøj blive presset ind til . Posen sænker hastigheden af udtørring og optimerer iblødsætningen. Du kan også blot sætte dit tøj med fedtpletten i blød i opvaskemiddel opløst i lidt vand uden posen, men her er det en fordel at holde pletten fugtig . Oliepletter orker man bare ikke. Søndagens cykeltur har sat sine spor, og dine jeans er smurt godt og grundigt ind i kædeolie forneden på højre bukseben.\nMen vent med at kassere bukserne – Kuno Bonne og Samvirke giver dig her tricks til, hvordan du får forskellige slags oliepletter af dit tøj.\nPrev Kähler jubilæumsvase 20 cm\nNext Opbevaring af gavepapir


TSIF får tilskud til Kunstgræs-multibane - DanmarkC TV\nHome LOKALSPORT TSIF får tilskud til Kunstgræs-multibane\n17. december, 2015 - 20:25 DanmarkC TV 0\nTSIF går all-in på lokalsporten, og talentudvikling. Nu har foreningen fået tildelt 1,4 mio. kr. som støtte til opførsel af en ny Kunstgræs-multibane ved Elbohallen – af Kultur og Idrætsudvalget.\nTaulov Skærbæk Idrætsforening (TSIF) har tidligere fremsendt ansøgning om tilskud til et kunstgræs/multibane til kultur og idrætsudvalget ved Fredericia kommune. Det ansøgte beløb er på 1,4 mio. kr.\nTorsdag d. 17.december havde Kultur og Idrætsudvalget ansøgningen på dagsordenen, og der var ingen tvivl til udvalget indstilling – Et enstemmigt udvalg besluttede at imødekomme det ansøgte beløb.\nI forbindelse med vedtagelsen af budgettet for 2016 blev der i investeringsoversigten afsat en samlet tilskudspulje på 3,5 mio. kr. til kunstgræsbaner. Puljen kan ansøges af fodboldklubber og ansøgninger, der vil medføre aflastning af presset på haltimer, vil blive prioriteret. Kultur- og Idrætsudvalget har til opgave at behandle kommende ansøgninger. Etablering af multibanen er en del af TSIF’s ønske om at bygge et projekt under titlen ”Sport til alle”. Multibanen vil indeholde en 8 mands kunstgræsbane, en sandbane til håndbold og beachvolley. Det er desuden muligt at bruge anlægget til basketball. Projektet vil endvidere indeholde et crossfittanlæg samt anlæg af petanquebane. Ansøgningen er fremsendt af samtlige idrætsgrene i TSIF samt samarbejdspartnere som Taulov BMX, Taulov Motion, Lucinahaven,\nUngdomsskolen/klubben samt de to folkeskoler i Taulov og Skærbæk. Der er fremsendt støtteerklæringer fra samtlige parter til TSIF. Erklæringerne ligger på sagen. TSIF har i det udarbejdede projekt medsendt en finansieringsplan med et samlet budgetoverslag på knap 1,728 mio. kr. Klubben gør dog opmærksom på, at medfinansiering i forhold til sponsorer og fonde udgør 335.000 kr. TSIF medfinansierer med 150.000 kr., Lokale- og Anlægsfonden bidrager med 100.000 kr. Støttemads (den lokale støtteforening) 50.000 kr. Dong Energy 10.000 kr. og senest Nordeafonden med 25.000 kr. Endvidere er der søgt om 50.000 kr. fra Trygfonden.\nHerfra har TSIF dog p.t. ikke modtaget tilsagn.\nMed støttebeløbet fra Fredericia kommunes pulje til Kunstgræsbaner, kan TSIF dels opfylde behovet for træningstider på de mange hold, og dels styrke deres talentudvikling året rundt.\nKultur & Idræt vurderer, at etablering af en kunstgræsbane sammen med det øvrige projekt, vil kunne bidrage til at aflaste presset på haltimerne, således at disse timer kan forbeholdes den indendørs idræt.\nTSIF kan ikke tilbyde alle deres medlemmer indendørs træning idet der alene er tildelt 10,5 haltimer ugentlig, som anvendes til de yngste årgange.\nKultur og Idrætsudvalget bemærker, at en multibane vil reducere haltimerne med 50 %, samt give mulighed for vintertræning til alle medlemmer.\nSe tv-indslaget om TSIF´s talentudvikling her.:\nforrige TV: FHK-HCO - Se kampen på DanmarkC TV\nnæste Talenttræning på skoleskemaet


Langt igen med mål for pensionsalderen\nDer er præcis 100 år, til vi når i mål med pensionsalderen for danskerne, eftersom målet for politikerne er, 14,5 år på pension. Der er af beskæftigelsesministeren ikke blevet lagt op til at forhøje pensionsalderen lige nu. Se http://www.probana.com/mch.asp\nDa man i Folketinget for 10 år siden besluttede at hæve pensionsalderen gradvist ... Læs mere →\nForskellige persontyper og temperamenter, sat rigtigt sammen, giver en virksomhed det bedste samarbejdsklima og dermed det bedste fundament for at skabe bedre resultater. Se http://www.probana.com/smk_lau.asp\nDette er udgangspunktet for erhvervssociologen Rikke Østergaard, der har fokus på, hvordan mennesker fungerer sammen på en arbejdsplads. ”Når jeg arbejder sammen med en virksomhed ... Læs mere →\nSommerferien er højsæson for stress\nArbejdsmiljø Fagforeninger beretter om stigende stress blandt deres medlemmer før og efter ferien. Det skyldes urealistiske forventninger til fritiden, siger ekspert. I Djøf, der især organiserer økonomer og jurister, oplever man en mærkbar stigning i antallet af stressrelaterede henvendelser i feriemånederne.\nForbundet har således registreret mere end 200 samtaler om emnet ... Læs mere →\nIfølge en undersøgelse foretaget af Lederne har topledere ikke tilstrækkeligt fokus på at skabe trivsel og arbejdsglæde. Ifølge en ekspert i arbejdsglæde er det en katastrofe, da arbejdsglæde starter fra toppen. Gør som en række ledere, der med succes har taget MasterClass i Psykologi hos PROBANA Business School.\nLederne har undersøgt holdningen blandt ... Læs mere →


kl.dkJob i KLKommunikationskonsulent til Væksthus for Ledelse\n|Leder af Sekretariatet\nDu er god til både teknik og ord, da du skal udvikle vores site, så det bliver ved med at være Danmarks største site om offentlig ledelse.\nSom kommunikationskonsulent i Væksthus for Ledelse får du ansvaret for at være drivkraft og inspirator i udviklingen af Lederweb.dk – både i forhold til indhold og form. Du skal sikre, at siden er velfungerende, overskuelig og inspirerende for brugerne. Derudover skal du være tovholder på kontakten med vores eksterne leverandører til Lederweb og analysere brugernes adfærd.\nDu skal beherske det journalistiske håndværk og skrive så både skolelederen, klinikchefen og kommunaldirektøren føler sig inspireret og finder hjælp til at blive endnu dygtigere ledere.\nVi opruster løbende på de sociale medier og anden digital kommunikation, og her skal du spille en rolle. Du skal løse dine opgaver i et tæt samspil med resten af sekretariatet for Væksthus for Ledelse.\nVi lægger vægt på, at du har erfaring og kendskab til CMS-systemer, usability, SEO, Google Analytics og kan omsætte det til bedre løsninger på vores site\nhar en skarp modtagerorienteret pen og kan både skrive og redigere artikler kan bruge de sociale medier professionelt som en aktiv del af kommunikationen med vores brugere er initiativrig, målrettet og arbejder selvstændigt\nhar en relevant lang videregående uddannelse Hvem er vi?\nVi bringer hver uge viden om ledelse ud til de 27.000 ledere i kommuner og regioner, som modtager vores nyhedsbrev, og de over 80.000, som hver måned besøger vores hjemmeside. Du bliver en del af et lille dynamisk sekretariat, der lægger vægt på at have det sjovt, selvom vi har travlt. Vi tilbyder et interessant og alsidigt job i et politisk miljø med mange kontaktflader.\nLøn og ansættelse Ansøgningsfristen er mandag den 29. maj 2017.\nVi holder ansættelsessamtaler onsdag den 7. og fredag den 9. og igen den torsdag den 15. juni 2017. Vi anvender test i forbindelse med anden samtalerunde.\nArbejdssted KL, Weidekampsgade 10, 2300 København S.Tiltrædelse tirsdag den 1. eller fredag den 15. august 2017.\nDu er velkommen til at kontakte Stine Hinge, leder af sekretariatet, på mobil 2889 3782 eller mail shc@lederweb.dk, hvis du vil vide mere om stillingen.\nLæs mere om Væksthus for Ledelses arbejde\nFaktaark: Det kommunale arbejdsmarked i tal


De 10 bedste hoteller i Minamata i 2018 - TripAdvisor\nBedste hoteller i Minamata, Japan\nNr. 1 af 17 ejendomme i Minamata med bedste værdi for pengene\nNr. 2 af 17 ejendomme i Minamata med bedste værdi for pengene\nNr. 3 af 17 ejendomme i Minamata med bedste værdi for pengene\nNr. 4 af 17 ejendomme i Minamata med bedste værdi for pengene\nNr. 5 af 17 ejendomme i Minamata med bedste værdi for pengene\nNr. 6 af 17 ejendomme i Minamata med bedste værdi for pengene\nNr. 7 af 17 ejendomme i Minamata med bedste værdi for pengene\nNr. 8 af 17 ejendomme i Minamata med bedste værdi for pengene\nNr. 9 af 17 ejendomme i Minamata med bedste værdi for pengene\nNr. 10 af 17 ejendomme i Minamata med bedste værdi for pengene\nNr. 11 af 17 ejendomme i Minamata med bedste værdi for pengene\nNr. 12 af 17 ejendomme i Minamata med bedste værdi for pengene\nNr. 13 af 17 ejendomme i Minamata med bedste værdi for pengene\nNr. 14 af 17 ejendomme i Minamata med bedste værdi for pengene\nNr. 15 af 17 ejendomme i Minamata med bedste værdi for pengene\nNr. 16 af 17 ejendomme i Minamata med bedste værdi for pengene\nNr. 17 af 17 ejendomme i Minamata med bedste værdi for pengene\nAndre ejendomme i nærheden af Minamata (13)\n15,1 km fra Minamata\n15,2 km fra Minamata\n16,5 km fra Minamata\n16,9 km fra Minamata\n18,1 km fra Minamata\n18,7 km fra Minamata